Diari Oficial de la Generalitat Valenciana


Sumari del DOGV 9779, del 01-02-2024 (2024/76)

Anunci de les bases específiques que regiran en la convocatòria a través del sistema concurs oposició per a la cobertura de places de sotsoficial.
--------------------------------------------------------------------------------------------------------------------------------------------------

### Dades del document

Número de DOGV
:   9779

Data del DOGV
:   01-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/76


Data del document
:   11-12-2023

Organisme emissor
:   Consorci per al Servei de Prevencio i Extincio d'Incendis i de Salvament de la Provincia de Castelló

Tipus de document
:   Anunci

Anunci de les bases específiques que regiran en la convocatòria a través del sistema concurs oposició per a la cobertura de places de sotsoficial. [2024/76]  
La Comissió de Govern del Consorci per al Servei de Prevenció i Extinció d'Incendis, Salvament i Protecció Civil de la Província de Castelló, reunida en sessió extraordinària i urgent el dia 27 de novembre de 2023, va adoptar, entre altres acords, el d'aprovació de les bases específiques que regiran en la convocatòria a través de sistema concurs oposició per a la cobertura de places de sotsoficial vacants en la plantilla de personal del Consorci, el text íntegre de les quals s'inserix a continuació.  
  
Bases específiques que regiran en la convocatòria a través de sistema concurs oposició per a la cobertura de places de sotsoficial, vacants en la plantilla de personal del Consorci per al Servei de Prevenció i Extinció d'Incendis i Salvament de la Província de Castelló  
  
«ÍNDEX: bases per a la selecció de places de sotsoficial mitjançant concurs oposició  
I. Disposicions generals sobre la convocatòria i el procediment de selecció. Bases:  
Primera. Objecte de la convocatòria  
Segona. Requisits de les persones interessades  
Tercera. Sol·licituds  
Quarta. Admissió d'aspirants  
Cinquena. Òrgan tècnic de selecció  
II. Normes reguladores del procés de selecció i les seues tres fases:  
A) Bases específiques per al torn de mobilitat  
Sisena. Concurs per al torn de mobilitat  
Setena. Nomenament i cessament - Torn de mobilitat  
B) Bases específiques per al torn de promoció interna  
Huitena. Procediment de selecció - Concurs oposició  
Novena. Desenvolupament de la fase oposició  
Desena. Desenvolupament de la fase concurs  
Onzena. Desenvolupament del curs selectiu  
III. Disposicions finals  
Dotzena. Nomenament en pràctiques i com a funcionari de carrera  
  
Tretzena. Borsa de Treball: llista d'espera per a funcionaris interins  
  
Catorzena. Incompatibilitats i normativa supletòria  
Quinzena. Recursos i al·legacions  
Setzena. Protecció de dades de caràcter personal  
IV. Annexos  
I. Temari per als exercicis teòrics i el supòsit pràctic  
II. Prova psicotècnica  
III. Exclusions mèdiques  
IV. Declaració responsable capacitat realització proves físiques  
V. Autorització per a sotmetre's a les proves que determine el tribunal mèdic  
VI. Sol·licitud d'admissió  
VI. Autobaremació (torn de mobilitat)  
  
I. Disposicions generals sobre la convocatòria i el procediment de selecció  
  
Base primera. Objecte de la convocatòria  
  
1. Objecte  
És objecte de les presents bases regular el procés selectiu per a la provisió de 4 places de sotsoficial vacants en la plantilla del Consorci Provincial per al Servei de Prevenció i Extinció d'Incendis i Salvament de Castelló, de conformitat amb el que es preveu en els articles 91 i 102 de la Llei 7/1985, de 2 d'abril, reguladora de les bases de règim local, i la Llei 7/2011, d'1 d'abril dels SPEIS de la Comunitat Valenciana, en el seu títol V, i el Decret 163/2019, de 19 de juliol, del Consell sobre bases i criteris de selecció del SPEIS.  
Les 4 places convocades procedixen de les corresponents ofertes d'ocupació pública:  
- Any 2010: publicada en el Diari Oficial de la Generalitat Valenciana núm. 6224, d'11 de març de 2010: 4 places.  
2. Legislació aplicable  
En el no previst en les presents bases, caldrà ajustar-se al que es disposa en:  
· El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.  
· La Llei 39/2015, d'1 d'octubre, del procediment administratiu comú.  
· La Llei 40/2015, d'1 d'octubre, de règim jurídic del sector públic.  
  
· La Llei 7/1985, de 2 d'abril, reguladora de les bases de règim local.  
· El Reial decret 896/1991, de 7 de juny, pel qual s'establixen les regles bàsiques i els programes mínims als quals s'ha d'ajustar el procediment de selecció dels funcionaris d'Administració local.  
· El Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria d'Administració local.  
· La Llei 4/2021, de 16 d'abril, de la funció pública valenciana.  
· El Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
· L'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat Valenciana.  
· Llei 7/2011, d'1 d'abril, de la Generalitat Valenciana, dels serveis de prevenció, extinció d'incendis i salvament.  
· El Decret 163/2019, de 16 de juliol, del Consell, d'establiment de les bases generals per a la selecció, la promoció i la mobilitat del personal de les escales i les categories dels serveis de prevenció, extinció d'incendis i salvament de les administracions públiques de la Comunitat Valenciana, que desplega la Llei 7/2011, d'1 d'abril, de la Generalitat Valenciana, dels serveis de prevenció, extinció d'incendis i salvament.  
  
· El Decret 22/2015, de 22 de desembre, del president de la Generalitat, pel qual es regula el curs selectiu de formació per al personal bomber de nou accés als serveis de prevenció, extinció d'incendis i salvament de la Comunitat Valenciana.  
3. Naturalesa i característiques de les places  
Estes places estan incloses en la plantilla de funcionaris de carrera d'este Consorci, pertanyen a l'escala d'administració especial, subescala de serveis especials, classe servei d'extinció d'incendis i categoria de sotsoficial, corresponent a l'escala de comandament i al grup de titulació B, segons el que es disposa en la Llei 7/2011, d'1 d'abril.  
  
4. Sistema selectiu  
La provisió de les 4 places de sotsoficial vacants s'efectuarà d'acord amb els articles 28 i 30 de la Llei 7/2011, dels SPEIS, i els articles 10 i 12, i l'annex IV del Decret 163/2019, de 19 de juliol, del Consell.  
  
- Mitjançant concurs oposició per al torn lliure, seguit de curs selectiu de caràcter eliminatori: 3 places.  
- Mitjançant concurs per al torn de mobilitat, precedit de prova psicotècnica i mèdica eliminatòries: 1 plaça.  
L'anterior distribució de places entre els dos torns s'efectua d'acord amb el que es disposa en l'article 30 de la Llei 7/2011, dels SPEIS, segons el qual un terç de les places oferides en la convocatòria es reserven al torn de mobilitat i la resta al torn de promoció interna.  
  
Les places que queden vacants en el torn de mobilitat incrementaran el nombre de les places del torn de promoció interna.  
Així mateix, al nombre total de places convocades podran addicionar-se les vacants que es produïsquen fins que concloga el procés selectiu, prèvia inclusió d'estes en la corresponent oferta d'ocupació pública. Amb la consegüent redistribució proporcional entre promoció interna i mobilitat.  
5. Publicitat  
Les bases de la convocatòria es publicaran íntegrament en el Butlletí Oficial de la Província i en el Diari Oficial de la Generalitat Valenciana, i, en extracte, en el Boletín Oficial del Estado; en este extracte s'avisarà que en el Butlletí Oficial de la Província es publicarà la resolució aprovatòria de les llistes d'admesos i exclosos, així com la data, l'hora i el lloc del primer exercici de la fase d'oposició.  
  
Igualment, es comunicarà el text íntegre d'estes bases a l'Agència Valenciana de Seguretat i Resposta a les Emergències (AVSRE), en els termes establits en la legislació de règim local.  
  
Base segona. Requisits de les persones interessades  
Les persones interessades hauran de reunir els següents requisits en la data de finalització del termini de presentació d'instàncies i mantindre'ls fins a la incorporació efectiva i durant l'exercici del lloc de treball mentre es trobe en servei actiu, establits amb caràcter general en els articles 23, 25, 26 i concordants de la Llei 7/2011, dels SPEIS, 56 del TREBEP i 135 de l'RDL 781/1986, de 18 d'abril, del text refós de les disposicions legals vigents en matèria de règim local, i en la seua aplicació serà necessari:  
1. Per a tots els torns (requisits generals):  
a) Tindre la capacitat funcional i psicofísica suficient per a l'acompliment de les comeses assignades a la plaça en la llista de llocs de treball del Consorci. S'entendrà que no patix cap malaltia ni té cap defecte físic o psicofísic que impedisca l'acompliment de les corresponents tasques quan estiga en condicions de superar el barem psicotècnic que es preveu en esta convocatòria, així com la realització del reconeixement mèdic anual que s'exigix per al personal d'este Consorci de Bombers de Castelló.  
b) No haver estat separat mitjançant un expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial. En el cas de ser nacional d'un altre Estat, no trobar-se inhabilitat o en situació equivalent, ni haver estat sotmés a sanció disciplinària o equivalent que impedisca, en el seu Estat i en els mateixos termes, l'accés a l'ocupació pública.  
c) No trobar-se en la situació de «segona activitat», a excepció del cas de gestació o de la lactància.  
d) Estar en possessió del títol de tècnic superior.  
Quan l'equivalència de la titulació no puga ser constatada pel Consorci, l'aspirant haurà d'aportar-la per mitjà d'una certificació expedida a este efecte per l'administració competent en cada cas.  
  
e) Estar en possessió del permís de conduir de la classe C.  
f) Pagar la taxa establida en l'ordenança fiscal per a les proves selectives per a l'ingrés de personal en el Consorci per al Servei de Prevenció, Extinció d'Incendis i Salvament de la província de Castelló.  
  
2. Per al torn de promoció interna (requisits especials).  
A més dels requisits generals, per a ser admeses a la convocatòria les persones interessades han de complir els requisits següents:  
Ser funcionari de carrera del Consorci Provincial per al Servei de Prevenció i Extinció d'Incendis i Salvament de Castelló, i ocupar com a funcionari de carrera una plaça de sergent en situació de servei actiu o en situació d'excedència voluntària per l'exercici d'un altre lloc de treball de categoria superior en este Consorci Provincial.  
  
En qualsevol cas, l'aspirant ha de tindre una antiguitat mínima de dos anys com a funcionari de carrera en plaça de sergent del Consorci Provincial per al Servei de Prevenció i Extinció d'Incendis i Salvament de Castelló, i no haver sigut sancionat per la comissió de falta greu o molt greu, llevat que s'haja obtingut la cancel·lació de la sanció imposada.  
3. Per al torn de mobilitat (requisits especials).  
A més dels requisits generals, les persones interessades per mobilitat, entesa conforme a l'article 30 de la Llei 7/2011, dels SPEIS com el dret a ocupar, mitjançant un concurs, una plaça vacant d'una mateixa categoria en un altre SPEIS de la mateixa Comunitat Valenciana, hauran d'acreditar:  
a) Ser funcionari de carrera de la categoria que es convoca (sotsoficial) de qualsevol dels SPEIS de les administracions públiques locals de la Comunitat Valenciana, integrat en l'escala d'administració especial, subescala de serveis especials, classe serveis d'extinció d'incendis i categoria de sotsoficial, corresponent a l'escala de comandament i al grup de titulació B segons el que es disposa en la Llei 7/2011, dels SPEIS.  
b) Haver ocupat durant els 5 anys anteriors a la present convocatòria en un SPEIS de la Comunitat Valenciana la mateixa plaça a la qual s'aspira.  
c) Faltar-li més de 5 anys per a la jubilació, comptats des de la convocatòria.  
d) Qualsevol altre requisit que s'establisca legalment o reglamentària per la Generalitat Valenciana per a la mobilitat dels funcionaris dels SPEIS.  
Per a ser admeses a la convocatòria, les persones interessades del torn de mobilitat hauran d'acreditar que complixen estos requisits especials amb la presentació d'una certificació que ho prove expressament. Esta certificació ha d'ajustar-se expressament a estos conceptes, no exclou ulteriors comprovacions i només tindrà validesa quan estiga emesa a partir de la publicació de l'extracte de la present convocatòria en el Boletín Oficial del Estado.  
  
Base tercera. Sol·licituds  
I. Instàncies: qui vulga participar en el procés selectiu ha de presentar una instància en model oficial.  
Les persones interessades hauran de pagar la taxa per concurrència a proves selectives per a l'ingrés de personal en este Consorci Provincial de Bombers de Castelló, segons l'Ordenança fiscal núm. 4 publicada en el BOP de Castelló, núm. 135, de 7 de novembre de 2009, que per a este grup d'accés està fixada en 45,00 €, en el núm. de compte de Cajamar ES50-5720-6314-91-6831857341. La no inclusió de la persona interessada en la llista d'admesos originarà el dret a la devolució de l'import assenyalat, sempre que siga per causa no imputable a ella.  
  
Per a ser admesa en el procés selectiu, en la sol·licitud haurà de constar que s'ha realitzat el corresponent ingrés dels drets d'examen (dins del termini de presentació d'instàncies), mitjançant la validació de l'entitat bancària en què es realitze l'ingrés a través de certificació mecànica o, en defecte d'això, segell o signatura autoritzada en l'espai destinat a este efecte, o resguard/comprovant de l'ingrés.  
Les plataformes i adreces electròniques a través de les quals es realitzarà el tràmit de sol·licitud i pagament de la taxa de drets d'examen es determinaran concretament en l'anunci del BOE mitjançant el qual s'obri el procés i la presentació de sol·licituds de participació.  
II. Documents que s'han de presentar amb la sol·licitud:  
La sol·licitud per a participar pel torn de promoció interna s'acompanyarà necessàriament de:  
- Fotocòpia del DNI/NIE  
- Fotocòpia del permís de conduir  
- Fotocòpia de la titulació exigida  
- Justificant del pagament de la taxa  
Els mèrits per al torn de promoció interna es valoraran a la data de tancament del termini de deu dies hàbils, que s'atorgarà als participants que hagen superat tots els exercicis de la primera fase d'oposició, d'acord amb el que s'establix en l'apartat de les disposicions generals de la base desena d'estes bases.  
La sol·licitud per a participar en el torn de mobilitat s'acompanyarà de:  
- Fotocòpia del DNI/NIE.  
- Fotocòpia del permís de conduir  
- Fotocòpia de la titulació exigida  
- Certificació acreditativa de requisits assenyalada en la base segona  
- Justificant del pagament de la taxa  
- Fotocòpia i llista detallada de mèrits (amb la indicació, en el cas dels cursos, del nombre d'hores, l'organisme que l'impartix i la seua data) per a la fase de concurs (només per al torn de mobilitat)  
Els mèrits es valoraran amb referència a la data de tancament del termini de sol·licituds, i s'acreditaran documentalment mitjançant una còpia amb la sol·licitud de participació. Així mateix, s'adjuntarà la llista de mèrits i un model d'acta-baremació (annex VI), en què la persona aspirant especificarà ordenadament i puntuarà tots els mèrits aportats segons el barem publicat en esta convocatòria.  
Tots els mèrits que al·leguen les persones aspirants en el torn de mobilitat hauran de ser acreditats conforme als criteris següents:  
· Per a l'experiència professional en les administracions públiques, serà necessària una certificació acreditativa expedida pel secretari o òrgan competent de la corresponent administració, en què conste el període i la categoria professional. Si esta certificació ha de ser expedida pel Consorci Provincial de Bombers de Castelló, la persona sol·licitant no haurà d'aportar-la, ja que serà el mateix Consorci qui l'aporte al procediment com si l'haguera presentada la mateixa persona interessada, i amb caràcter previ a la valoració dels mèrits.  
· Per a les titulacions acadèmiques, serà necessari aportar el títol corresponent, el resguard de pagament dels drets d'obtenció d'este o una certificació acreditativa expedida per l'òrgan competent.  
· Per als cursos i les activitats de formació, serà necessari aportar la fotocòpia del títol, el diploma o la certificació que acredite la realització del curs o l'activitat corresponent, en què conste l'entitat que l'impartix o organitza, la matèria i el nombre d'hores lectives.  
No es tindran en compte ni es valoraran els mèrits que no queden al·legats i acreditats a la data de tancament del termini de presentació d'instàncies i en la forma anteriorment esmentada, sense perjudici que el tribunal qualificador puga sol·licitar l'ampliació de documentació si considera que un mèrit no es troba correctament acreditat.  
  
III. Termini de presentació d'instàncies:  
El termini de presentació de sol·licituds serà de deu dies hàbils, a comptar de l'endemà de la publicació de l'anunci extracte de la convocatòria en el Boletín Oficial del Estado. Si l'últim dia fora dissabte, diumenge o festiu, es prorrogarà al primer dia hàbil.  
Les persones aspirants que vulguen participar en este procés hauran de presentar la seua sol·licitud de participació, preferentment per via electrònica, que haurà d'estar degudament omplida, els/les aspirants manifestaran que reunixen totes i cada una de les condicions i els requisits exigits en les bases referides sempre a la data de finalització del termini de presentació de sol·licituds, i que accepten tots els punts de les bases següents.  
Les instàncies aniran adreçades a la Presidència del Consorci Provincial de Bombers de Castelló, i s'han de presentar, preferentment, de manera telemàtica a través de la seu electrònica del Consorci Provincial de Bombers de Castelló, en el Registre del Consorci Provincial (Gran Via Tàrrega Monteblanco, 282, 12648 Castelló de la Plana), de dilluns a divendres i de 9.00 a 14.00 hores, o en la forma que determina l'art. 16.4 de la Llei 39/2015, d'1 d'octubre, del procediment administratiu comú de les administracions públiques.  
Les sol·licituds generades telemàticament i que no siguen presentades en els llocs i la manera prevista no conferiran cap dret al sol·licitant.  
  
En el cas que la presentació fora de manera telemàtica a través de la seu electrònica del Consorci Provincial de Bombers de Castelló, només caldrà aportar les còpies dels documents que es presenten amb la sol·licitud, amb el compromís d'aportar els originals quan es requerisquen. Les persones interessades es responsabilitzaran de la veracitat dels documents que presenten.  
  
Base quarta. Admissió d'aspirants  
I. Respecte als requisits generals de les persones interessades (assenyalats en la base segona), per a ser admés a la realització de les proves selectives n'hi haurà prou amb la declaració de reunir-los en el moment de presentar la sol·licitud. Sense perjudici de la seua comprovació d'ofici respecte dels funcionaris de la mateixa administració convocant.  
  
Respecte als requisits especials per a ser admesos al torn de mobilitat, les persones interessades hauran de presentar la certificació acreditativa dels requisits exigits en la base segona.  
II. Finalitzat el termini de presentació de sol·licituds, la Presidència del Consorci Provincial dictarà una resolució en el termini d'un mes en la qual declararà aprovades les llistes provisionals de persones admeses i excloses, que es faran públiques en el Butlletí Oficial de la Província de Castelló, en el tauler d'anuncis oficial del Consorci, en la pàgina web de la Diputació de Castelló (www.dipcas.es) i en la seu electrònica del Consorci.  
Les persones interessades podran, en el cas d'error o exclusió, esmenar els defectes en què hagen incorregut en la seua sol·licitud o realitzar les al·legacions que consideren convenients, en el termini de deu dies hàbils, comptats a partir de l'endemà de la publicació de la llista provisional d'admesos i exclosos, d'acord amb el que s'establix en l'article 68 de la Llei 39/2015, del procediment administratiu comú de les administracions públiques.  
Transcorregut el termini anterior, vistes les al·legacions i esmenats els defectes, si és el cas, es dictarà una resolució amb la llista definitiva de persones admeses al procés selectiu que es publicarà en el Butlletí Oficial de la Província de Castelló i en el tauler d'anuncis de la seu electrònica del Consorci. No obstant això, si no es produïra cap reclamació ni al·legació, la resolució provisional esdevindrà en definitiva automàticament.  
III. Prèviament a la realització del concurs oposició per a promoció interna, el Consorci haurà d'haver resolt el concurs de mobilitat.  
  
IV. En la resolució de la Presidència que establisca l'inici de la realització de les proves es farà pública, amb almenys deu dies hàbils d'antelació, la data, el lloc de realització i l'hora de començament del primer exercici de la fase d'oposició.  
  
Base cinquena. Òrgan tècnic de selecció  
I. L'òrgan tècnic de selecció serà nomenat mitjançant una resolució de la Presidència del Consorci Provincial, de conformitat amb el que es disposa en l'article 60 del text refós de l'Estatut bàsic de l'empleat públic, aprovat pel Reial decret legislatiu 5/2015, de 30 d'octubre, i en l'art. 28 i següents del Decret 163/2019, de 19 de juliol, del Consell, i estarà integrat per 7 persones funcionàries de carrera, d'elles, una ocuparà la Presidència, una altra la secretaria i les altres cinc les corresponents vocalies. Una de les persones que ocupen les vocalies serà proposada per l'Agència Valenciana de Seguretat i Resposta a les Emergències i una altra per algun dels ajuntaments consorciats.  
  
Les persones integrants d'este òrgan tècnic de selecció hauran de pertànyer a un grup de titulació igual o superior a l'exigit per a les places convocades i, a més, hauran d'exercir llocs de treball de nivell igual o superior al dels convocats, ajustant-se als principis d'imparcialitat i professionalitat dels seus membres.  
La designació de les persones integrants de l'òrgan tècnic de selecció, que inclourà la de les respectives suplents, es farà pública en el Butlletí Oficial de la Província, així com en el tauler d'anuncis de la seu electrònica del Consorci. Totes les persones integrants tindran veu i vot.  
  
II. L'òrgan tècnic de selecció no podrà constituir-se ni actuar sense l'assistència de, com a mínim, quatre dels seus integrants, titulars o suplents indistintament, inclosos la presidència i la secretaria, i estarà facultat per a resoldre qualsevol dubte o incident que poguera sorgir durant la celebració del procés selectiu, i per a prendre acords i dictar totes les normes que siguen necessàries per al bon ordre i resultat d'esta. Entre tals facultats, s'inclouen les de desqualificar les persones interessades i eliminar-les de la possibilitat de ser puntuades quan vulneren les lleis o les bases de la convocatòria o el seu comportament supose un abús o frau (falsificar exercicis, copiar, dopar-se, ofendre l'òrgan tècnic de selecció, etc.). L'òrgan tècnic de selecció aplicarà en la seua actuació principis d'austeritat i agilitat a l'hora d'ordenar el desenvolupament dels processos selectius, sense perjudici del compliment dels principis d'actuació de conformitat amb el que s'establix en el text refós de l'Estatut bàsic de l'empleat públic. Igualment, haurà de garantir, quan les proves siguen escrites, l'anonimat en la correcció d'estes.  
  
III. En cada reunió de l'òrgan tècnic de selecció poden participar els/les titulars, i en la seua absència, els/les suplents, però no podran substituir-se entre si en una mateixa reunió. Si una vegada constituït l'òrgan tècnic de selecció i iniciada la reunió s'absentara el/la president/a, este designarà d'entre els vocals concurrents el que el substituïsca durant la seua absència.  
IV. A l'efecte de comunicacions i altres incidències, l'òrgan tècnic de selecció, siga quin siga el lloc de celebració de les proves selectives, tindrà la seua seu en les oficines centrals del Consorci Provincial situades a la Gran Via Tárrega Monteblanco, 282, en la localitat de Castelló de la Plana.  
V. Per a la realització de determinades proves, que ho exigisquen per la seua complexitat tècnica, l'òrgan tècnic de selecció podrà designar els/les assessors/ores especialistes que estime oportuns, que tindran veu, però no vot, i es limitaran a l'exercici de les seues especialitats tècniques, sobre la base exclusiva de les quals col·laboraran amb l'òrgan tècnic de selecció. Així mateix, l'òrgan tècnic de selecció estarà assistit administrativament per personal funcionari designat pel Consorci, que actuarà sense veu ni vot.  
VI. Les persones integrants de l'òrgan tècnic de selecció, així com les assessores especialistes, hauran d'abstindre's i podran ser recusades per les persones interessades quan concórreguen en elles circumstàncies de les previstes en els articles 23 i 24 de la Llei de règim jurídic del sector públic.  
Així mateix, hauran d'abstindre's les que hagen fet tasques de preparació d'aspirants en els cinc anys anteriors a la publicació d'esta convocatòria.  
VII. Les persones integrants de l'òrgan tècnic de selecció, així com les col·laboradores, ajudants i assessores especialistes que concórreguen a les seues sessions, percebran indemnitzacions per assistències i, quan siga procedent, per dietes i despeses de viatge, en les quanties establides en la legislació vigent en el moment de les meritacions. Les indemnitzacions de les col·laboradores, ajudants i assessores seran les mateixes que les de les vocals.  
A este efecte, l'òrgan tècnic de selecció tindrà la categoria segona de les previstes en el Decret 29/1997 d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris (modificat pel Decret 95/2014, de 13 de juny, del Consell).  
  
II. Normes reguladores del procés de selecció fases  
  
A) Bases específiques per al torn de mobilitat  
Base sisena. Concurs per al torn de mobilitat  
Esta part del procés selectiu haurà d'estar convocada i resolta abans de l'inici de la fase d'oposició del torn de promoció interna.  
I. Prova psicotècnica  
La prova psicotècnica tindrà caràcter eliminatori i es qualificarà d'«apte» o «no apte». En cap cas es publicaran llistes de persones «no aptes» per motiu d'exclusió mèdica. La negativa a fer les proves estipulades suposarà l'exclusió del concurs.  
Prova psicotècnica - només part actitudinal: obligatòria i eliminatòria. Es qualificarà d'apta o no apta. Annex II.  
II. Concurs: qualificació total 15 punts.  
a) La totalitat dels mèrits al·legats, i qualssevol altres dades que s'aporten, hauran d'estar referits a la data d'acabament del termini de presentació d'instàncies, i haver-los fet constar en la sol·licitud de participació.  
b) En qualsevol moment del procés d'adjudicació podran recaptar-se formalment de la persona interessada els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.  
Barem per a esta fase de concurs:  
1. Experiència professional. Màxim 5,5 punts  
a) Serveis prestats en la categoria del lloc al qual s'opta en els SPEIS de la Comunitat Valenciana, a raó de 0,1 punts per mes íntegre de servei, sense computar la fracció i proporcionalment a la jornada realitzada.  
b) Serveis prestats en la categoria immediatament inferior en els SPEIS de la Comunitat Valenciana, a raó de 0,05 punts per mes íntegre de servei, sense computar la fracció i proporcionalment a la jornada realitzada.  
2. Valoració de títols acadèmics i formació. Màxim 5,8 punts.  
  
a) Qualsevol titulació acadèmica d'igual o superior nivell a l'exigida per a pertànyer a la categoria a la qual s'opta, exclosa la titulació que servisca per a participar en el procés. Fins a un màxim de 2,5 punts i s'atorgarà la puntuació següent:  
- Batxiller, tècnic/a de grau mitjà o equivalent: 0,50 punts.  
- Tècnic/a de grau superior o equivalent: 0,80 punts.  
- Tècnic/a de grau mitjà en Emergències i Protecció Civil: 1,50 punts.  
- Tècnic/a de grau superior en Emergències i Protecció Civil: 2 punts.  
- Tècnic/a de grau superior forestal / paisatgista: 1,80 punts.  
- Grau o equivalent: 1,50 punts.  
- Grau en arquitectura o enginyeria: 2 punts  
- Grau més màster o equivalent: 2 punts.  
- Màster: 0,50 punts.  
En tot cas, l'equivalència de titulacions haurà de ser aportada per la persona interessada mitjançant un certificat expedit a este efecte per l'administració competent en cada cas. Quan es tracte de títols expedits a l'estranger, es requerirà acreditar l'homologació d'este.  
  
b) Cursos de formació i perfeccionament en les matèries directament relacionades amb les funcions del lloc de treball vinculat a la plaça objecte de la convocatòria, de duració igual o superior a 20 hores, que hagen sigut cursats o impartits per la persona interessada, i que hagen sigut impartits o homologats per l'Institut Valencià de Seguretat Pública i Emergències o per altres organismes i centres oficials de formació de personal empleat públic, fins a un màxim de 3,3 punts, i d'acord amb l'escala següent:  
- De 200 o més hores: 2,5 punts.  
- De 100 o més hores: 1,25 punts.  
- De 50 o més hores: 0,65 punts.  
- De 40 o més hores: 0,55 punts.  
- De 30 o més hores: 0,45 punts.  
- De 20 o més hores: 0,35 punts.  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i dels diferents instituts de les universitats quan formen part del pla d'estudis del centre, ni els cursos inclosos en processos selectius per a l'accés a la condició de personal funcionari de carrera, promoció interna, plans d'ocupació i adaptació del règim jurídic a la naturalesa dels llocs que s'ocupen o s'hagen ocupat.  
  
Així mateix, tant els cursos impartits com els rebuts, es valoraran una sola vegada i no seran susceptibles de ser valorades diverses edicions d'un mateix curs.  
Per a la valoració dels cursos, l'òrgan tècnic de selecció tindrà en consideració, a més de la seua duració, el seu contingut i la seua relació amb les funcions del lloc de treball que s'exercirà.  
3. Coneixements de valencià. Màxim 1 punt.  
Es valorarà sempre que s'acredite estar en possessió del certificat expedit per la Junta Qualificadora de Coneixements del Valencià o equivalent reconegut per la Generalitat, d'acord amb l'escala següent:  
  
- C2 - Certificat de grau superior o equivalent: 1 punt  
- C1 - Certificat de grau mitjà o equivalent: 0,80 punts  
- B2 o equivalent: 0,60 punts  
- B1 - Certificat de grau elemental o equivalent: 0,40 punts  
- A2 - Certificat de coneixements orals o equivalent: 0,20 punts  
  
En cas de tindre més d'un certificat de coneixements de valencià, només es valorarà el de nivell superior.  
4. Coneixements d'idiomes comunitaris. Màxim 0,7 punts.  
Es valorarà sempre que s'acredite estar en possessió del certificat expedit per l'escola oficial d'idiomes, d'acord amb l'escala següent:  
  
- C2 o equivalent: 0,70 punts  
- C1 o equivalent: 0,50 punts  
- B2 o equivalent: 0,30 punts  
- B1 o equivalent: 0,20 punts  
- A2 o equivalent: 0,10 punts  
En cas de tindre més d'un certificat de coneixements del mateix idioma, només es valorarà el de nivell superior.  
5. Entrevista curricular. Màxim 2 punts.  
a) Coneixements específics. Màxim 1 punt: en esta fase, l'òrgan tècnic de selecció valorarà els coneixements de la persona aspirant sobre l'àmbit geogràfic i l'estructura organitzativa de l'SPEIS al qual es presenta.  
b) Trajectòria professional. Màxim 1 punt: sobre la base del currículum que haurà de presentar la persona aspirant, l'òrgan tècnic de selecció jutjarà la seua trajectòria professional i experiència en relació amb les funcions atribuïdes a la seua categoria.  
  
III. Publicitat de les llistes i fases del procés selectiu  
  
1. En finalitzar la prova psicotècnica, l'òrgan tècnic de selecció publicarà en la seu electrònica del Consorci Provincial la llista d'aspirants aptes, incloent-hi, si és el cas, la convocatòria per a la realització de l'entrevista curricular.  
2. Una vegada realitzada la prova psicotècnica i mèdica, així com l'entrevista curricular, es publicarà la llista de valoració dels mèrits presentats al concurs.  
Puntuació del procés selectiu.  
Una vegada conclosa la prova psicotècnica, es confeccionarà la llista provisional d'aprovats del concurs, ordenada de més a menys puntuació, que s'interromprà quan el nombre d'aspirants inclosos en esta coincidesca amb el nombre de places convocades.  
Així mateix, es publicarà la llista completa de les persones interessades amb la seua qualificació ordenada de més a menys puntuació.  
Empat de puntuacions.  
L'ordre de prioritat per a l'adjudicació de les places convocades estarà determinat per la màxima puntuació total obtinguda, a la vista dels mèrits al·legats. En cas d'empat, es resoldrà en atenció a la màxima puntuació obtinguda en l'apartat de valoració de la formació i, si persistix l'empat, s'atendrà la data d'ingrés en els serveis de prevenció, extinció d'incendis i salvament de la Comunitat Valenciana, de manera que s'adjudicarà el lloc a la persona sol·licitant amb més antiguitat.  
  
IV. Desenvolupament de les proves selectives  
1. Per la resolució de la Presidència a què es referix la base quarta i que es publicarà en el BOP de Castelló, s'anunciarà així mateix el dia, hora i lloc de realització de la prova psicotècnica - part actitudinal, amb una antelació i un termini de deu dies hàbils.  
Des de la total conclusió de la primera prova i fins al començament de la següent, haurà de transcórrer un termini mínim de setanta-dues hores i màxim de quaranta-cinc dies naturals.  
No obstant això, es podran reduir els terminis indicats en el paràgraf anterior si ho proposara l'òrgan tècnic de selecció i acceptaren totes les persones interessades o fora sol·licitat per estes unànimement.  
2. Les persones interessades seran convocades per a cada exercici en crida única i seran excloses les que no hi compareguen.  
Les persones interessades perdran tots els seus drets quan es personen als llocs de celebració ja iniciades les proves o per la inassistència a estes, encara que es dega a causes justificades. Si es tracta de proves de caràcter individual i successiu, l'òrgan tècnic de selecció podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscabe el principi d'igualtat amb la resta del personal.  
  
Les persones interessades hauran d'acreditar en qualsevol moment davant de l'òrgan tècnic de selecció la seua personalitat mitjançant la presentació del DNI, NIE o del permís de conduir, sense que per a este efecte siguen vàlides les fotocòpies validades d'estos documents.  
  
Base setena. Nomenament i cessament - torn de mobilitat  
Previ al nomenament com a funcionari de carrera, s'haurà de realitzar el mateix reconeixement mèdic que s'indica per al torn de promoció interna.  
1. Les persones nomenades prendran possessió en la plaça obtinguda dins dels quinze dies següents al moment del cessament en el servei de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.  
2. El servei de procedència podrà ajornar el cessament en este del personal funcionari que haja obtingut plaça per mobilitat en un altre diferent, mitjançant resolució motivada, quan concórreguen necessitats del servei, i per un període de temps no superior a vint dies hàbils, pròrroga que comunicarà al servei en el qual haja obtingut plaça.  
  
3. Per a la consideració del servei actiu en el termini que hi haja entre el cessament i la presa de possessió, caldrà ajustar-se al que disposa l'article 140 de la Llei 4/2021, de 16 d'abril, de la Generalitat, de la funció pública valenciana.  
4. Les persones nomenades s'integraran plenament en el nou servei, que quedarà subrogat en els drets que tingueren reconeguts de grau i antiguitat. El personal nomenat se sotmetrà al règim estatutari aplicable al nou servei, en el qual quedaran en situació de servei actiu.  
  
5. El personal funcionari que ocupe llocs oferits per mobilitat s'integrarà amb caràcter general en el nou organisme públic, se li respectaran els drets de grau i antiguitat que tinga reconeguts, i cessarà amb caràcter general com a personal funcionari en l'organisme de procedència.  
  
Destinació.  
Una vegada les persones interessades hagen pres possessió del seu càrrec com a funcionàries de carrera, passaran a prestar les seues funcions de sotsoficial a zona operativa i parc on hi haja vacant i que els corresponga en atenció a l'ordre obtingut en el procés selectiu.  
B) Bases específiques per al torn de promoció interna  
  
Base huitena. Procediment de selecció  
El procediment de selecció per al torn de promoció interna es desenvoluparà en tres fases (1a oposició, 2a valoració del concurs i 3a curs selectiu), d'acord amb les normes específiques i el següent detall resumit:  
I. 1a fase: oposició.  
A) Exercicis d'esta fase.  
1. Estarà integrada per les següents proves eliminatòries:  
1r Exercici. Prova escrita de preguntes amb respostes alternatives sobre coneixements del temari annex I: obligatori i eliminatori. Es qualificarà de 0 a 10 punts.  
2n Exercici. Proves d'aptitud física: obligatori i eliminatori, excepte convalidació. Es qualificarà d'apte / no apte.  
3r Exercici. Supòsit pràctic: prova escrita de preguntes amb respostes alternatives sobre un supòsit pràctic proposat pel tribunal, relacionat amb les tasques i funcions del lloc de sotsoficial i amb el temari que conté l'annex I: obligatori i eliminatori. Es qualificarà de 0 a 10 punts.  
  
4t Exercici. Prova psicotècnica: obligatòria i eliminatòria, excepte convalidació. Es qualificarà d'apte o no apte.  
5é Exercici. Reconeixement mèdic: obligatori i eliminatori, excepte convalidació. Es qualificarà d'apte o no apte.  
  
B) Normes generals.  
Segons el que es disposa en el Decret 163/2019 (article 20.7), l'exercici 4t - proves psicotècniques, tindrà caràcter eliminatori i es qualificarà d'«apte» o «no apte». En cap cas es publicaran llistes de persones «no aptes» per motiu d'exclusió mèdica. La negativa a realitzar les proves estipulades suposarà l'exclusió de l'oposició.  
Segons el que es disposa en l'art. 21 (Convalidació de proves):  
L'òrgan tècnic de selecció convalidarà les proves físiques, psicotècniques o mèdiques de les persones aspirants que les hagen superades en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de les proves. Per a això, les persones aspirants hauran d'aportar, en el moment de realització de les proves, l'acreditació documental suficient.  
  
L'acreditació i sol·licitud de convalidació de proves es realitzarà en el termini indicat en l'«anunci de la qualificació obtinguda» de l'exercici anterior.  
2. Qualificació de la fase d'oposició.  
La qualificació total de la fase d'oposició estarà determinada per la suma de les puntuacions obtingudes en cada exercici puntuable i l'apte / no apte en els no puntuables; serà necessari superar cada prova per a passar a la següent.  
II. 2a fase: concurs. Finalitzada la fase d'oposició, es valoraran els mèrits aportats per les persones interessades que l'hagen superada, d'acord amb el barem de mèrits que figura en la base desena.  
  
III. 3a fase: curs selectiu de funcionari. Esta fase té caràcter obligatori i selectiu i excloent en el segon intent (eliminatori).  
  
1. Les persones aspirants que superen les fases d'oposició, o concurs oposició, si és el cas, prèvia la presentació de la documentació exigida en les bases de la convocatòria, hauran de superar en l'Institut Valencià de Seguretat Pública i Emergències un curs de caràcter selectiu, de contingut teoricopràctic, conforme al regulat reglamentàriament.  
  
2. En cada convocatòria, els qui no superen el curs selectiu podran incorporar-se al curs immediatament posterior. Si no superen este segon curs, quedaran exclosos del procés de selecció.  
3. Les persones aspirants que hagen realitzat amb anterioritat el curs selectiu per a l'accés a la mateixa escala del servei de prevenció, extinció d'incendis i salvament de la Comunitat Valenciana quedaran exemptes de fer-lo, mitjançant una resolució de la persona titular de la direcció de l'Agència Valenciana de Seguretat i Resposta a les Emergències, a proposta de l'Institut Valencià de Seguretat Pública i Emergències, si no han transcorregut més de quatre anys des de la data de la seua realització i superació i no s'ha alterat substancialment el seu contingut.  
  
4. El curs constarà de dues fases, una teoricopràctica i una altra pràctica en el Servei de Prevenció, Extinció d'Incendis i Salvament, cada una tindrà una duració de 150 hores i es desenvoluparan conforme a les normes que figuren en la base onzena.  
La qualificació del curs, tant de la fase teoricopràctica com de la de pràctiques, correspondrà a l'Institut Valencià de Seguretat Pública i Emergències, i la seua valoració es realitzarà sobre la base de criteris objectius, que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant del professorat i la resta d'alumnat, i tots els aspectes de l'actuació de la persona aspirant que siguen necessaris per a valorar la seua capacitat per a una adequada prestació de les funcions atribuïdes al lloc. Serà qualificat d'«apte» o «no apte», sense qualificació numèrica.  
  
Esta fase la realitzarà el mateix nombre d'aspirants que el de places convocades per al torn de promoció interna.  
IV. Publicitat de les llistes i fases del procés selectiu.  
En finalitzar cada un dels exercicis/proves, el tribunal publicarà en la seu electrònica del Consorci Provincial les llistes d'aspirants amb la seua qualificació, incloent, si és el cas, la convocatòria al següent exercici/prova per als aprovats/aptes.  
1. Puntuació del procés selectiu.  
La puntuació del procés selectiu prèvia al curs selectiu estarà constituïda per la suma de les qualificacions obtingudes en les fases «1a d'oposició/proves» i «2a de concurs», i per a la seua constància es confeccionarà una llista provisional d'aprovats/ades del concurs oposició, ordenada de més a menys puntuació, que s'interromprà quan el nombre d'aspirants inclosos en esta coincidisca amb el nombre de places convocades.  
Així mateix, es publicarà la llista completa de les persones interessades amb la seua qualificació ordenada de més a menys puntuació, per a coneixement i publicitat general dels resultats.  
En la llista provisional avantdita se citaran les persones interessades perquè presenten la documentació original acreditativa del compliment dels requisits exigits per esta convocatòria, que determinaran la seua aptitud o no aptitud definitiva a resguard de la superació del curs selectiu.  
2. Empat de puntuacions.  
En cas d'empat entre les persones interessades, el seu ordre s'establirà segons les regles següents:  
a) En primer lloc, a favor de qui tinga la millor puntuació en la prova teòrica (test), 1r exercici de la fase d'oposició.  
b) En segon lloc, a favor de qui tinga la millor puntuació en les proves físiques, 2n exercici de la fase d'oposició.  
c) En tercer lloc, a favor de la persona interessada que haja obtingut més puntuació en la fase de concurs.  
d) Si persistix l'empat, es proposarà la persona de més edat.  
  
V. Desenvolupament de les proves selectives.  
1. Per resolució de la Presidència, que es publicarà en el BOP de la província de Castelló, s'anunciarà, així mateix, el dia, l'hora i el lloc de celebració del primer exercici de l'oposició, amb una antelació i un termini no inferior a deu dies hàbils.  
2. El començament de la resta d'exercicis s'anunciarà només en el tauler d'anuncis de la seu electrònica del Consorci Provincial, amb una antelació mínima de setanta-dues hores.  
Si es tractara d'una sessió del mateix exercici, l'antelació mínima serà de dotze hores.  
Des de la total conclusió d'un exercici o prova fins al començament del següent, haurà de transcórrer un termini mínim de setanta-dues hores i màxim de quaranta-cinc dies naturals.  
No obstant això, es podran reduir els terminis indicats en el paràgraf anterior si ho proposara el tribunal i ho acceptaren totes les persones interessades o fora sol·licitat per estes unànimement.  
3. Les persones interessades seran convocades per a cada exercici en crida única i en seran excloses les que no compareguen.  
Les persones interessades perdran tots els seus drets quan es personen en els llocs de celebració ja iniciades les proves o per la inassistència a estes, encara que es dega a causes justificades. Quan es tracte de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscabe el principi d'igualtat amb la resta del personal.  
  
Les persones interessades hauran d'acreditar en qualsevol moment davant del tribunal la seua personalitat mitjançant la presentació del DNI, NIE o del permís de conduir, sense que per a este efecte siguen vàlides les fotocòpies validades d'estos documents.  
4. L'ordre d'actuació de les persones interessades en els exercicis que no pogueren actuar conjuntament estarà determinat per ordre alfabètic.  
  
Base novena. Desenvolupament de la fase d'oposició  
Esta fase està integrada pels exercicis/proves obligatoris i eliminatoris que seguidament s'assenyalen.  
Primer exercici: prova escrita de preguntes alternatives sobre coneixements del temari: obligatori i eliminatori.  
Consistirà en la realització d'un qüestionari tipus test de 60 preguntes per la persona candidata, amb quatre respostes alternatives, de les quals només una serà la correcta. L'exercici es qualificarà de 0 a 10 punts, i serà necessari obtindre un mínim de 5 punts per a superar-lo i poder fer l'exercici següent.  
Per a l'elaboració de les preguntes de l'exercici, l'OTS es basarà en els manuals i publicacions oficials de l'IVASPE, excepte per als temes que no estiguen recollits en estos manuals i publicacions.  
  
L'òrgan tècnic de selecció confeccionarà almenys dos exercicis i es determinarà per sorteig públic el que haurà de realitzar-se, abans de l'inici de l'exercici. A tal efecte, cada un dels seus components confeccionarà un mínim de 40 preguntes amb les seues respectives respostes. Totes les preguntes proposades s'inclouran en una base de dades, agrupades per temes, d'on s'extrauran aleatòriament les preguntes que compondran els exercicis. Per a evitar duplicitats, s'extrauran, a més de les 60 preguntes i 10 de reserva, 10 preguntes més per a substituir les que, segons el parer de l'òrgan tècnic de selecció, puguen estar repetides en un mateix exercici.  
Un 20 % de les preguntes correspondrà als temes inclosos en la part general del temari. La resta del percentatge, fins a arribar a 100 %, seran preguntes del temari específic de l'IVASPE i dels temes específics del CPBC.  
El qüestionari haurà de contindre, a més, 10 preguntes de reserva, que les persones aspirants també han de respondre perquè puguen ser valorades en substitució de les que eventualment es puguen declarar invàlides per causes justificades.  
La duració d'este exercici serà de 70 minuts.  
L'òrgan tècnic de selecció garantirà l'anonimat en la correcció d'estes.  
Cada resposta correcta tindrà el mateix valor. Les respostes incorrectes restaran 1/4 d'una correcta i les que es deixen en blanc no penalitzaran.  
  
Segon exercici, proves d'aptitud físiques: obligatòries i eliminatòries, excepte convalidació disposada en la base huitena.  
I. Disposicions generals.  
L'exercici consistirà en la pràctica de les proves que seguidament s'indiquen, l'ordre de realització de les quals el determinarà l'òrgan tècnic de selecció, i s'efectuaran íntegrament, llevat que existisca causa degudament justificada segons el parer de l'òrgan tècnic de selecció que impedisca la realització d'alguna o algunes d'estes. Totes les proves són obligatòries i eliminatòries, excepte convalidació disposada en la base huitena.  
Abans de la realització de la primera prova d'aptitud física, les persones aspirants hauran de presentar una «declaració responsable», en la qual es farà constar expressament la seua adequada capacitat física per a concórrer a estes. Model annex IV.  
II. Normes per al desenvolupament i execució de les proves.  
1. Pilota medicinal de 3 quilos.  
2. Carrera de resistència - 1.000 metres.  
3. Natació - 100 metres.  
Les proves físiques que componen este exercici podran fer-se completament en un dia o per separat en diferents dies.  
Durant la realització de l'exercici es podran dur a terme aleatòriament controls de consum d'estimulants o qualsevol tipus de droga que altere les condicions físiques de les persones interessades i seran eliminades del procés selectiu les que resulten positives.  
III. Qualificació:  
La qualificació total de l'exercici serà apte/no apte.  
Totes les proves són obligatòries i la no realització d'alguna d'estes suposarà que la persona interessada siga declarada no apta i exclosa del concurs oposició.  
IV. Descripció i baremació de les proves físiques:  
  
1. Pilota medicinal de 3 kg.  
Descripció:  
Test de força per a mesurar el tren superior. Consistirà a llançar, a peus parats i de front, una pilota de 3 kg mesurant la distància obtinguda. Les distàncies mínimes que s'han d'obtindre per a passar la prova seran les següents:  
Normes:  
Per a superar la prova, la persona aspirant disposarà de tres intents.  
  
Invalidacions:  
Serà motiu de desqualificació que la persona aspirant bote o perda l'equilibri després del llançament.  
Puntuació:  
Este exercici es qualificarà d'apte quan l'aspirant iguale o supere la marca establida en l'exercici.  
2. Carrera de resistència, 1.000 metres.  
Descripció:   
L'exercici consistix a córrer una distància de 1.000 metres llisos en una pista d'atletisme per carrer lliure.  
Posició inicial:  
L'aspirant es col·locarà en la pista en el lloc assenyalat, dempeus i darrere de la línia d'eixida sense xafar-la. Per a l'execució d'este exercici, es permet l'ús de sabatilles de claus.  
Execució: l'ordre d'eixida la donarà el/la jutge/essa, i la prova començarà en sentir el tir o xiulit, moment en el qual podran començar a córrer la distància marcada per carrer lliure.  
Regles: la persona candidata tindrà un sol intent per a l'execució d'esta prova.  
El cronòmetre es posa en marxa en donar el/la jutge/essa senyal d'eixida i es deté quan la persona aspirant passa per la línia de meta.  
En cada torn de carrera no podran participar més de 15 persones aspirants.  
L'exercici serà nul quan la persona candidata efectue una eixida falsa, entenent per eixida falsa començar a córrer abans de la veu de l'ordre d'eixida (tir o xiulit).  
Invalidacions: la persona participant serà considerada no apta quan:  
  
a) Realitze dos exercicis nuls.  
b) Supere el temps establit.  
c) No acabe la carrera.  
d) No córrega pel camí senyalitzat.  
e) Obstruïsca, espente o moleste un altre corredor.  
Anotació: s'anota el temps invertit en minuts i segons, tenint en compte les fraccions de segon.  
Puntuació: el temps màxim per a superar esta prova es determina en la taula següent:  
  
Este exercici es qualificarà d'apte quan l'aspirant iguale o supere la marca establida en l'exercici.  
  
3. Natació - 100 metres  
Descripció: la prova consistix a cobrir una distància de 100 metres nadant. La prova es desenvoluparà en una piscina dissenyada per a proves de natació de 25 metres (en funció de les disponibilitats, esta piscina podrà ser de 50 metres. Arribat el cas, el tribunal informarà el que corresponga).  
Per a iniciar la prova, la persona aspirant es col·locarà fora de la piscina, en el lloc assenyalat per a l'eixida pel tribunal. Podrà optar per eixir des de dins de la piscina, impulsant-se en la paret. Al senyal del testador/a, es posarà el cronòmetre en marxa i la persona aspirant es llançarà a l'aigua o s'impulsarà per a iniciar el recorregut.  
Quedaran eliminades les persones aspirants que finalitzen la prova amb un temps superior a l'establit i les que canvien de carrer assignat o s'impulsen amb les surades o la paret lateral de la piscina.  
Si, a criteri de l'òrgan tècnic de selecció, s'interpreta que la persona aspirant no realitza la prova o part de la prova seguint la descripció d'esta, quedarà eliminada. Qualsevol altra circumstància no prevista en este apartat quedarà al criteri i la interpretació de l'òrgan tècnic de selecció esmentat.  
Si la persona aspirant no completa el seu intent, quedarà eliminada.  
Puntuació: el temps màxim per a superar esta prova es determina en la taula següent:  
Este exercici es qualificarà d'apte quan l'aspirant iguale o supere la marca establida en l'exercici.  
  
Tercer exercici, supòsit pràctic: obligatori i eliminatori.  
I. Normes generals. Consistirà en la realització per l'aspirant d'un qüestionari amb respostes alternatives sobre un supòsit pràctic proposat pel tribunal, relacionat amb les tasques i funcions del lloc de sotsoficial i amb el temari que conté l'annex I.  
  
II. Normes per al desenvolupament i l'execució de l'exercici.  
Consistirà a contestar a un qüestionari d'un màxim de 25 preguntes amb quatre respostes alternatives, de les quals només una d'estes serà correcta, sobre el contingut del supòsit pràctic.  
El qüestionari haurà de contindre, a més, 5 preguntes de reserva, que les persones interessades també han de respondre perquè siguen valorades en substitució de les que eventualment el tribunal declarara invàlides per causes justificades.  
El temps de realització d'este exercici serà de quaranta-cinc minuts.  
  
  
III. Qualificació:  
L'exercici es qualificarà de 0 a 10 punts, i serà necessari obtindre un mínim de 5 punts per a superar-lo i poder fer l'exercici següent.  
  
Cada resposta correcta tindrà el mateix valor. Les respostes incorrectes restaran 1/4 d'una correcta i les que es deixen en blanc no penalitzaran.  
Quart exercici. Prova psicotècnica: obligatòria i eliminatòria, excepte convalidació recollida en la base huitena.  
Les proves psicotècniques tindran caràcter eliminatori i es qualificaran d'«apte» o «no apte». En cap cas es publicaran llistes de persones «no aptes» per motiu d'exclusió mèdica. La no presentació a esta prova o la negativa a realitzar-la suposarà l'exclusió del concurs. Dins de les proves mèdiques, les persones aspirants hauran d'omplir una declaració de salut i l'autorització per a sotmetre's a totes les proves que determine el tribunal mèdic.  
Prova psicotècnica, només part actitudinal: obligatòria i eliminatòria. Es qualificarà d'apta o no apta. Annex II.  
L'òrgan tècnic de selecció convalidarà esta prova psicotècnica a les persones aspirants que l'hagen superada en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de les proves. Per a això, les persones aspirants hauran d'aportar, en el termini que s'indique en l'anunci de qualificació del supòsit pràctic, l'acreditació documental suficient.  
  
La qualificació de la prova serà apta o no apta, sense puntuació numèrica.  
Les persones interessades passaran les proves psicotècniques en el lloc i la data que oportunament se'ls comunicarà mitjançant publicitat en el tauler d'anuncis de la seu electrònica del Consorci, i les que no comparegueren a la crida de la seua convocatòria o no siguen declarades aptes en estes no podran passar a la fase de concurs.  
  
  
Cinqué exercici, reconeixement mèdic: obligatori i eliminatori, excepte convalidació recollida en la base huitena.  
Les persones interessades que hagen sigut aptes en la prova psicotècnica hauran de superar el reconeixement mèdic que s'efectuarà segons els criteris mèdics que figuren en l'annex III.  
Este exercici consistirà en un reconeixement mèdic per a acreditar si es patixen o no malalties o es tenen defectes físics o psíquics que impedisquen fer les tasques i les funcions del lloc de treball de sotsoficial, realitzat segons les normes que figuren en l'annex III (barem mèdic).  
  
Esta prova té caràcter obligatori i eliminatori. No obstant això, l'òrgan tècnic de selecció convalidarà esta prova de reconeixement mèdic a les persones aspirants que l'hagen superada en algun procés selectiu organitzat per qualsevol dels SPEIS de la Comunitat Valenciana en els dos anys anteriors a la data de realització de les proves. Per a això, les persones aspirants hauran d'aportar, en el termini que s'indique en l'anunci de qualificació de la prova psicotècnica, l'acreditació documental suficient.  
La qualificació de la prova serà d'apte o no apte sense puntuació numèrica.  
Les persones interessades passaran el reconeixement mèdic en el lloc i la data que oportunament se'ls comunicarà mitjançant publicitat en el tauler d'anuncis del Consorci, i les que no compareguen a la crida de la seua convocatòria al reconeixement mèdic o no siguen declarades aptes en este no podran passar a la fase de concurs.  
Per a la valoració d'esta prova, es crearà un tribunal mèdic que tindrà les funcions indicades en l'annex III.  
  
Base desena. Desenvolupament de la fase de concurs  
I. Disposicions generals  
Finalitzada la fase d'oposició es valoraran els mèrits aportats per les persones interessades que l'hagen superada. La puntuació atorgada en esta fase se sumarà a la de la fase d'oposició per a obtindre l'ordre de les persones interessades.   
Només podran participar en la fase de concurs les persones interessades que hagen superat la 1a fase d'oposició i, per tant, figuren en la llista d'aspirants aprovats en la 1a fase, en la qual se citaran les persones aprovades perquè en el termini de deu dies hàbils presenten la fotocòpia de la documentació acreditativa dels mèrits i l'experiència que preveu esta convocatòria.  
Els mèrits per al torn de promoció interna es valoraran a la data de tancament del termini de deu dies hàbils anteriorment esmentat, fet que significa que podran complementar durant este termini la llista de mèrits aportada inicialment.  
En el cas que els mèrits consistisquen en serveis prestats i sempre que ho hagen sigut en el Consorci Provincial per al Servei de Prevenció, Extinció d'Incendis i Salvament de Castelló, no serà necessari adjuntar certificats o justificants d'estos, encara que, perquè els puga valorar el tribunal, serà indispensable que es faça constar esta circumstància i s'indiquen amb tota claredat en la sol·licitud.  
  
Per a l'acreditació de l'experiència professional com a bomber, cap, sergent o sotsoficial en qualsevol administració pública, haurà de presentar-se un certificat suficient expedit per la unitat de personal, o per la unitat administrativa competent en defecte d'esta, en què conste el temps efectiu d'exercici del lloc de treball, el règim jurídic i les funcions corresponents quan la denominació no coincidisca exactament amb la de «bomber, cap, sergent o sotsoficial».  
Per a l'acreditació dels cursos de formació i perfeccionament, haurà de presentar-se un document acreditatiu suficient segons el parer del tribunal, en què consten les dades imprescindibles per a la seua valoració i, en tot cas, l'entitat que l'expedix i/o la que va impartir el curs.  
II. Qualificació i barem de mèrits  
En la fase de concurs de la present convocatòria, la valoració dels mèrits s'efectuarà d'acord amb el següent barem i seran puntuables fins a la data de tancament del termini de deu dies hàbils atorgats als participants que hagen superat la 1a fase d'oposició.  
La qualificació de la fase de concurs determinarà la suma de les puntuacions obtingudes per les persones interessades d'acord amb el barem següent i es confeccionarà una llista amb les persones interessades de cada torn per a coneixement i constància d'esta.  
  
III. Barem per a la fase de concurs: puntuació total 10,50 punts.  
1. Experiència professional. Màxim 5,8 punts  
a) Serveis prestats en la categoria del lloc al qual s'opta en els SPEIS de la Comunitat Valenciana a raó de 0,07 punts per mes íntegre de servei, sense computar la fracció i proporcionalment a la jornada realitzada.  
b) Serveis prestats en la categoria immediatament inferior en els SPEIS de la Comunitat Valenciana a raó de 0,05 punts per mes íntegre de servei, sense computar la fracció i proporcionalment a la jornada realitzada.  
c) Serveis prestats en uns altres SPEIS dels no inclosos en l'àmbit d'aplicació de la Llei 7/2011, d'1 d'abril, de la Generalitat, en llocs de treball vinculats a la categoria del lloc al qual s'opta, independentment de la seua naturalesa funcionarial o laboral, i sempre que segons el parer de l'òrgan tècnic de selecció les funcions que consten en la certificació presentada per les persones interessades s'assimilen a les funcions establides en la Llei 7/2011, a raó de 0,02 punts per mes complet de servei, sense computar la fracció i proporcionalment a la jornada realitzada.  
  
2. Valoració de títols acadèmics i formació. Màxim 3 punts  
a) Qualsevol titulació acadèmica d'igual nivell o superior a l'exigida per a pertànyer al grup B, exclosa la titulació que servisca per a participar en el procés, fins a un màxim d'1,7 punts, i s'atorgarà la puntuació següent:  
- Tècnic/a de grau superior o equivalent: 0,50 punts.  
- Tècnic/a de grau superior en emergències i protecció civil: 1,70 punts.  
- Tècnic/a de grau superior forestal/paisatgista: 1 punt.  
- Grau o equivalent: 0,70 punts.  
- Grau en arquitectura o enginyeria: 1,20 punts.  
- Grau més màster o equivalent: 1 punt.  
- Màster: 0,30 punts.  
b) Cursos de formació i perfeccionament en les matèries directament relacionades amb les funcions del lloc de treball vinculat a la plaça objecte de la convocatòria, de duració igual a 20 hores o superior, que hagen sigut cursats o impartits per la persona interessada, i que hagen sigut impartits o homologats per l'Institut Valencià de Seguretat Pública i Emergències o per altres organismes i centres oficials de formació de personal empleat públic, fins a un màxim d'1,3 punts i d'acord amb l'escala següent:  
- De 200 o més hores: 1,25 punts.  
- De 100 o més hores: 0,70 punts.  
- De 50 o més hores: 0,40 punts.  
- De 40 o més hores: 0,30 punts.  
- De 30 o més hores: 0,25 punts.  
- De 20 o més hores: 0,15 punts.  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i dels diferents instituts de les universitats quan formen part del pla d'estudis del centre, ni els cursos inclosos en processos selectius per a l'accés a la condició de personal funcionari de carrera, promoció interna, plans d'ocupació i adaptació del règim jurídic a la naturalesa dels llocs que s'ocupen o s'hagen ocupat.  
  
Així mateix, tant els cursos impartits com els rebuts, es valoraran una sola vegada, de manera que no seran susceptibles de ser valorades diverses edicions d'un mateix curs.  
Per a la valoració dels cursos, l'òrgan tècnic de selecció tindrà en consideració, a més de la seua duració, el seu contingut i la seua relació amb les funcions del lloc de treball que s'exercirà.  
3. Coneixements de valencià. Màxim 1 punt.   
Es valorarà sempre que s'acredite estar en possessió del certificat expedit per la Junta Qualificadora de Coneixements del Valencià o equivalent reconegut per la Generalitat, d'acord amb l'escala següent:  
  
- C2 - Certificat de grau superior, o equivalent: 1 punt.  
- C1 - Certificat de grau mitjà, o equivalent: 0,80 punts.  
- B2 o equivalent: 0,60 punts.  
- B1 - Certificat de grau elemental, o equivalent: 0,40 punts.  
- A2 - Certificat de coneixements orals, o equivalent: 0,20 punts.  
  
En cas de posseir més d'un certificat de coneixements de valencià, només es valorarà el de nivell superior.  
4. Coneixements d'idiomes comunitaris. Màxim 0,7 punts.  
Es valorarà sempre que s'acredite estar en possessió del certificat expedit per l'escola oficial d'idiomes, d'acord amb l'escala següent:  
- C2 o equivalent: 0,70 punts.  
- C1 o equivalent: 0,50 punts.  
- B2 o equivalent: 0,30 punts.  
- B1 o equivalent: 0,20 punts.  
- A2 o equivalent: 0,10 punts.  
En cas de tindre més d'un certificat de coneixement del mateix idioma, només es valorarà el de nivell superior.  
  
  
Base onzena. Desenvolupament de la fase del curs selectiu de formació  
Esta tercera fase té caràcter obligatori i eliminatori, excepte l'indicat en el següent apartat 3. Es regirà pel que es disposa en el Decret 163/2019, de 19 de juliol, del Consell, en desenvolupament de la Llei 7/2011, dels SPEIS, i, en defecte d'això, pel que es disposa en les presents bases.  
  
I. Característiques generals  
1. Les persones aspirants que hagen superat la fase de concurs oposició, prèvia la presentació de la documentació exigida en la base dotzena.I.1 d'esta convocatòria, hauran de superar el curs selectiu que serà impartit i homologat per l'Institut Valencià de Seguretat Pública i Emergències, el contingut del qual serà el reglamentàriament regulat per este institut.  
2. En cada convocatòria, els qui no superen el curs selectiu podran incorporar-se al curs immediatament posterior. Si no superen este segon curs, quedaran exclosos del procés de selecció.  
3. Les persones aspirants que hagen realitzat amb anterioritat el curs selectiu per a l'accés a la mateixa escala del servei de prevenció, extinció d'incendis i salvament de la Comunitat Valenciana quedaran exemptes de fer-lo, mitjançant resolució de la persona titular de la Direcció de l'Agència Valenciana de Seguretat i Resposta a les Emergències, a proposta de l'Institut Valencià de Seguretat Pública i Emergències, si no han transcorregut més de quatre anys des de la data de la seua realització i superació i no s'ha alterat substancialment el seu contingut.  
  
  
II. Procediment i desenvolupament  
L'òrgan tècnic de selecció formularà la proposta a la Presidència del Consorci sobre les persones interessades que hauran de realitzar el curs selectiu de formació i capacitació teoricopràctic i selectiu en l'Institut Valencià de Seguretat Pública i Emergències (IVASPE).  
  
Per a l'elaboració d'esta proposta, l'òrgan tècnic de selecció determinarà la llista d'aspirants que han de realitzar el curs per haver superat les dues primeres fases del procediment i haver presentat la documentació exigida en estes bases per al corresponent nomenament en pràctiques, sense que el nombre d'aspirants proposats puga superar el de les places convocades.  
Efectuat el nomenament en pràctiques, les persones interessades proposades seran notificades i s'incorporaran a l'IVASPE per a fer el primer curs que este convoque.  
III. Fases i característiques del curs selectiu  
A) Fases: la qualificació del curs correspondrà a l'IVASPE, la no superació d'este tindrà caràcter eliminatori i s'executarà en dues fases:  
  
1a. De formació i selecció en l'IVASPE: 150 hores.  
2a. De pràctiques en el Consorci: 150 hores.  
Les dues fases seguiran este ordre, llevat que la programació de cursos de l'IVASPE permeta avançar la 2a de pràctiques; si bé i en tot cas les persones interessades que no superen el curs selectiu impartit per l'IVASPE perdran tot dret al seu nomenament com a funcionàries de carrera i cessaran immediatament com a funcionàries en pràctiques.  
B) Característiques del curs selectiu:  
- Dues fases:  
- 1 teoricopràctica en l'IVASPE  
- 1 de pràctiques en el SPEIS.  
- Duració: escala bàsica, 150 hores cada fase.  
- Caràcter: eliminatori i obligatori, excepte l'indicat en el punt 3 de l'anterior apartat.  
- Relació jurídica de la persona interessada: funcionària en pràctiques del SPEIS del Consorci de Castelló fins que supere el curs i siga nomenada funcionària de carrera.   
- Retribucions: les previstes en l'Estatut bàsic de l'empleat públic i en l'article 91 de la Llei 4/2021, de 16 d'abril, de la Generalitat, de la funció pública valenciana.  
  
IV. Qualificació  
La qualificació del curs, tant de la fase teoricopràctica com de la de pràctiques, correspondrà a l'Institut Valencià de Seguretat Pública i Emergències, i la seua valoració es realitzarà sobre la base de criteris objectius, que tindran en compte, entre altres, els següents punts: assimilació dels coneixements impartits, responsabilitat, dedicació, actituds davant del professorat i la resta de l'alumnat, i tots els aspectes de l'actuació de la persona aspirant que siguen necessaris per a valorar la seua capacitat per a una adequada prestació de les funcions atribuïdes al lloc. Serà qualificat d'«apte» o «no apte», sense qualificació numèrica.  
  
  
V. Proposta de nomenament.  
1. Finalitzat el curs selectiu, l'IVASPE comunicarà a este Consorci la llista dels qui l'hagen superat, amb indicació de la qualificació obtinguda, a l'efecte del seu nomenament com a personal funcionari de carrera. Igualment, comunicarà la llista dels qui no hagen superat el curs.  
  
2. Els nomenaments s'efectuaran d'acord amb el que s'establix en l'article 62 del text refós de l'Estatut bàsic de l'empleat públic.  
  
  
III. Disposicions finals  
  
Base dotzena. Nomenament en pràctiques i com a funcionari de carrera  
En el procediment selectiu, que té 3 fases (1a oposició, 2a de concurs i 3a de curs selectiu), s'efectuaran els següents nomenaments com a funcionari:  
d) Funcionari en pràctiques: concloses les dues primeres fases (d'oposició i de concurs), a fi de procedir a realitzar la 3a fase de curs selectiu.  
e) Funcionari de carrera: conclosa la totalitat del procediment selectiu: oposició, concurs i curs selectiu, a fi de procedir a prestar serveis en el Consorci Provincial prèvia presa de possessió.  
I. Nomenament com a funcionari en pràctiques per a realitzar el curs selectiu (3a fase del procediment):  
1. Documentació que cal presentar.  
Per a la realització del curs selectiu, les persones interessades seran nomenades funcionàries en pràctiques d'este Consorci Provincial, prèvia presentació dels següents documents originals acreditatius de la capacitat i altres requisits exigits en la convocatòria, en el termini de deu dies hàbils, a comptar de la publicació, per l'òrgan tècnic de selecció en el tauler d'anuncis de la seu electrònica, de la llista provisional d'aprovats del concurs oposició:  
1) DNI o NIE original per a la seua validació.  
2) Titulació exigida en la base segona de les de la convocatòria original per a la seua validació.  
3) Permís de conduir original per a la seua validació.  
4) Declaració jurada de no haver sigut separat/ada mitjançant un expedient disciplinari del servei de qualsevol de les administracions públiques, així com de no trobar-se incurs/a en cap de les causes d'incapacitat i incompatibilitat assenyalades en la legislació vigent (model facilitat pel Departament de Recursos Humans del Consorci Provincial).  
  
5) Certificat del Ministeri de Justícia en el qual s'acredite no trobar-se complint pena d'inhabilitació.  
6) Realitzar el reconeixement mèdic anual d'este Consorci o acreditar tindre'l fet en els últims 12 mesos anteriors a la data del nomenament en pràctiques.  
Els qui tinguen la condició de funcionaris públics o contractats indefinits en règim laboral en organismes públics estaran exempts de justificar les condicions i els requisits exigits i acreditats per a un anterior nomenament o contractació, per a la qual cosa han de presentar un certificat del ministeri, la corporació local o l'organisme públic del qual depenguen, que justifique la seua condició de funcionari de carrera o contractat laboral indefinit, i en el qual s'acredite el compliment de les condicions o els requisits que s'han indicat abans. En conseqüència, si en la convocatòria s'exigiren condicions o requisits no justificats en el certificat expressat, hauran de procedir a acreditar-los.  
Els qui, dins del termini fixat i excepte causes de força major degudament justificades, no presenten la documentació o del seu examen es deduïra que no tenen algun dels requisits assenyalats en la base segona no podran ser nomenats i quedaran anul·lades les seues actuacions, sense perjudici de la responsabilitat en què puguen haver incorregut per falsedat en la instància per a sol·licitar prendre part en este procés selectiu.  
En el cas que algun aspirant fora exclòs per no tindre algun dels requisits exigits, no presentar la documentació o per falsedat d'esta, l'òrgan tècnic de selecció podrà proposar addicionalment la inclusió de nous aspirants en la llista final en el mateix nombre que el d'exclosos.  
  
Quan alguna de les persones interessades aprovades renuncie a continuar el procés de selecció o en siga exclosa per no tindre algun dels requisits exigits, no presentar la documentació o per falsedat d'esta, s'anul·laran les actuacions respecte d'ella i l'òrgan tècnic de selecció podrà proposar la inclusió en la llista d'admeses el mateix nombre que el d'excloses per les anteriors causes que hagen superat íntegrament les dues primeres fases del concurs oposició, per rigorós ordre de puntuació, i estes s'incorporaran a la realització del curs selectiu en les mateixes condicions que les anteriors substituïdes, sense perjudici de la responsabilitat en què puguen haver incorregut estes.  
  
2. Condicions del nomenament en pràctiques.  
El personal funcionari en pràctiques percebrà les retribucions previstes en l'Estatut bàsic de l'empleat públic i en l'article 91 de la Llei 4/2021, de 16 d'abril, de la Generalitat, de la funció pública valenciana.  
  
La destinació de les persones interessades nomenades en pràctiques no serà definitiva fins a l'acabament del període de pràctiques i consegüent nomenament com a funcionàries de carrera, i podran ser desplaçades de zona operativa o parc per a la millor materialització de la formació inherent al període de pràctiques.  
Durant el període de pràctiques, els funcionaris/àries nomenats/ades faran les tasques i comeses de caràcter teòric i pràctic necessàries per a acreditar la seua idoneïtat que, a proposta de la direcció tècnica, determine la Presidència del Consorci, sense perjudici del que es disposa per al cas l'IVASPE.  
En el cas que les classes o pràctiques a les quals hagen d'acudir les persones nomenades s'impartisquen fora de la jornada de treball, no generaran per això cap retribució. Igualment, en el cas que estes classes o pràctiques, o algunes d'estes, es realitzen fora dels parcs de bombers, no se'ls acreditaran en cap cas despeses de quilometratge ni cap altra indemnització.  
  
II. Nomenament com a funcionari de carrera  
1. Notificació de l'IVASPE.  
Finalitzat el curs selectiu, l'Institut Valencià de Seguretat Pública i Emergències comunicarà a la Presidència del Consorci la llista de les persones interessades que l'hagen superat, amb la indicació de la qualificació obtinguda, a l'efecte del seu nomenament com a funcionari de carrera. Igualment comunicarà les que no l'hagen superat.  
  
2. Llista definitiva d'aprovades en el procediment selectiu després de la qualificació de l'IVASPE.  
Rebuda de l'IVASPE la qualificació de les persones interessades en el curs selectiu, l'òrgan tècnic de selecció elaborarà la llista definitiva d'aprovades en el procediment de selecció i l'elevarà a la Presidència del Consorci amb la proposta de nomenament com a funcionàries de carrera.  
Les persones interessades que no resulten aprovades en el curs selectiu cessaran automàticament en la prestació dels serveis per als quals van ser nomenades en pràctiques, sense que puguen al·legar drets adquirits en relació amb el lloc que han exercit o per a la seua pròxima provisió.  
En cada convocatòria, els qui no superen el curs selectiu podran incorporar-se al curs immediatament posterior. Si no superen este segon curs, quedaran exclosos del procés de selecció.  
  
3. Nomenament com a funcionari de carrera.  
Els/les aspirants aprovats/ades seran nomenats/ades funcionaris/àries de carrera del Consorci Provincial de Castelló en el termini establit d'un mes natural, comptat des de la publicació en el tauler d'anuncis de la seu electrònica de la llista definitiva d'aprovats/ades del procés selectiu i hauran de prendre possessió del càrrec en el termini d'un mes natural, a comptar de l'endemà del dia en què li siga notificat el nomenament.  
  
4. Destinació.  
Una vegada les persones interessades hagen pres possessió del seu càrrec com a funcionàries de carrera, passaran a prestar les seues funcions de sotsoficial en zona operativa i parc on hi haja vacant i que els corresponga d'acord amb l'ordre obtingut en el procés selectiu.  
  
Base tretzena. Borsa de treball: llista d'espera per a nomenament de funcionaris en millora d'ocupació  
1. Aspirants per a la borsa.  
L'òrgan tècnic de selecció elevarà a la Presidència del Consorci la proposta de constitució de borsa de treball per a proveir llocs de sotsoficial del Consorci mitjançant millora d'ocupació.  
La llista d'espera d'esta borsa es formarà amb les persones interessades del torn de promoció interna que hagen superat les fases d'oposició i la de concurs sense obtindre plaça, llevat que manifesten expressament la seua voluntat de no formar part d'esta llista d'espera. Les persones interessades que constaran en esta borsa de treball tenen l'obligació de mantindre actualitzats l'adreça i els telèfons que comuniquen en la seua sol·licitud de participació en el present procés selectiu. Si no complixen esta obligació, perdran tots els drets que tinguen d'estar en esta. La creació d'esta borsa de treball deroga totes les anteriors borses de qualsevol naturalesa del Consorci.  
2. Elaboració i constitució de la borsa. Ordre de les persones interessades.  
En cap cas formaran part de la llista d'espera les persones interessades a les quals l'òrgan tècnic de selecció anul·le l'examen d'algun dels exercicis de la fase d'oposició o, si és el cas, l'IVASPE anul·le alguna de les proves que formen part del curs selectiu, per l'incompliment de les normes legals i reglamentàries aplicables en la present convocatòria.  
  
L'ordre de les persones interessades en la llista estarà determinat pel sumatori de les puntuacions obtingudes en els exercicis superats de la fase d'oposició i la puntuació de la fase de concurs, de més a menys.  
En cas d'igualtat de puntuació, s'atendran els criteris de prelació que establixen estes bases.  
Per a la constitució de la llista d'espera, l'òrgan tècnic de selecció remetrà a la Presidència del Consorci la relació d'aspirants que hagen d'integrar esta llista ordenats segons els criteris establits en el precedent apartat, a l'efecte que esta determine sobre la seua publicitat, que en tot cas s'efectuarà en el tauler d'anuncis de la seu electrònica del mateix Consorci.  
En el cas que algun aspirant aprovat no supere el curs selectiu previst en la base onzena, podrà integrar-se en la llista d'espera amb prioritat sobre les persones interessades que van superar el concurs oposició sense obtindre plaça per a este curs, de conformitat amb els criteris establits en esta base, i es modificarà per resolució de la Presidència del Consorci la llista d'espera que haja sigut aprovada en virtut del que es disposa en l'apartat precedent.  
  
3. Funcionament de la borsa  
· Les comunicacions al personal seleccionat es faran pel mitjà de notificació previst en la seua sol·licitud, i se li donarà un termini de dos dies hàbils perquè accepte la plaça oferida o hi renuncie. A més, es notificarà també per la seu electrònica.  
· Els aspirants seleccionats passaran al final de la llista una vegada complit un període de 18 mesos.  
· En el cas que efectuada la crida l'aspirant renunciara a esta sense al·legar algunes de les causes justificades, se situarà al final de la borsa. També equivaldrà a una renúncia la no recepció de la comunicació.  
  
- Causes justificades per les quals no perdrà el seu torn:  
- Per trobar-se en situació de malaltia greu o incapacitat temporal, acreditada amb una justificació vàlida a este efecte.  
4. Requisits previs al possible nomenament en borsa.  
Amb caràcter previ a l'efectiva incorporació al lloc de treball per al qual siguen nomenades les persones interessades que integren la llista d'espera, realitzaran el reconeixement mèdic previst en la base novena de la present convocatòria i annex III (barem mèdic), llevat que este haja sigut realitzat per l'aspirant en els sis mesos anteriors al nomenament.  
5. Derogació de borses i règim transitori.  
1. BOT per a futurs nomenaments de millora d'ocupació. S'autoritza i encarrega a la Presidència del Consorci la creació d'una BOT amb les llistes d'aspirants resultants del present procés selectiu, en què es respectarà l'ordre de puntuació obtingut en este, la vigència de la qual subsistirà fins a la següent BOT que resulte del següent procés selectiu que realitze el Consorci.  
2. Prelació en el cessament de funcionaris de carrera nomenats en millora d'ocupació en el Consorci, a conseqüència de la cobertura de vacants en el procés selectiu.  
Tots els actuals funcionaris nomenats en millora d'ocupació cessaran a l'entrada en vigor de la present BOT com a conclusió del procés selectiu.  
3. Els nomenaments en millora d'ocupació es realitzaran segons l'ordre establit i fins al 31 de desembre de l'any de nomenament.  
En l'últim trimestre de l'any s'oferirà a tots els funcionaris nomenats la possibilitat de canviar de parc, segons l'ordre obtingut en este procés selectiu.  
  
Base catorzena. Incompatibilitats i normativa supletòria  
I. Les persones interessades proposades quedaran subjectes al compliment de les prescripcions contingudes en la Llei 53/1984, de 26 de desembre, sobre incompatibilitats del personal al servei de les administracions públiques, i la resta de normativa aplicable concordant amb el particular.  
II. El present procés selectiu es regirà en tot per les normes dictades pel Decret 163/2019, de 19 de juliol, del Consell de la Generalitat Valenciana, en desplegament de la Llei 7/2011, d'1 d'abril, dels SPEIS, de la Comunitat Valenciana; en tot el no previst en les presents bases caldrà ajustar-se al que es preveu en el Reial decret legislatiu 5/2015, de 30 d'octubre, pel qual s'aprova el text refós de l'Estatut bàsic de l'empleat públic; la Llei 7/1985, de 2 d'abril, reguladora de les bases de règim local; la Llei 30/1984, de 2 d'agost, de mesures per a la reforma de la funció pública; el Reial decret 896/1991, de 7 de juny; la Llei 4/2021, de 16 d'abril, de la Generalitat, de la funció pública valenciana; el Decret núm. 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; el Reial decret legislatiu 781/1986, de 18 d'abril, aprovatori del text refós de les disposicions legals vigents en matèria de règim local, i Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració de l'Estat, i la resta de disposicions aplicables i concordants.  
  
Base quinzena. Recursos i al·legacions  
I. Contra estes bases i tots els actes administratius que se'n deriven i que esgoten la via administrativa, pot interposar-se: potestativament, un recurs de reposició davant de la Presidència del Consorci en el termini d'un mes, comptat a partir de l'endemà de la seua publicació en el Butlletí Oficial de la Província de Castelló, o un recurs contenciós administratiu davant dels òrgans de la jurisdicció contenciosa administrativa, en el termini de dos mesos, comptats a partir de l'endemà de publicar-se, de conformitat amb el que s'establix en l'article 114 de la Llei 39/2015, d'1 d'octubre, del procediment administratiu comú de les administracions públiques.  
II. Davant de les actuacions de l'òrgan tècnic de selecció, podrà interposar-se el recurs d'alçada previst en l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la Presidència del Consorci com a òrgan competent per a resoldre'l.  
Tot això, sense perjudici que s'exercite qualsevol altre recurs que es considere oportú.  
III. L'al·legació, suggeriment, reclamació o petició de revisió sobre la puntuació atorgada per l'òrgan tècnic de selecció o una altra circumstància relativa al desenvolupament de les proves es realitzarà per les persones interessades durant els cinc dies naturals següents a la publicació de la puntuació de cada prova o exercici, i serà l'òrgan tècnic de selecció el que decidisca sobre estos en la següent sessió, i ho indicarà en l'acta corresponent.  
  
Base setzena. Protecció de dades de caràcter personal  
Este procés selectiu comporta el tractament de dades de caràcter personal, descrites en la taula següent.  
  
Responsable tractament Consorci Provincial per al Servei de Prevenció i Extinció d'Incendis, Salvament i Protecció Civil de Castelló.  
Domicili del Responsable Adreça: Gran Via Tárrega Monteblanco, núm. 282, 12563-Castelló de la Plana.  
Correu: fiqpbggewclnrglfex@yemfpv.oh  
 Telèfon: 767 347 522  
Finalitats Gestió del procés selectiu en totes les fases del seu cicle de vida.  
Este tractament pot elaborar perfils perquè es tracta d'un procés selectiu en què s'establixen qualificacions sobre les persones participants i les seues obres, mèrits o aportacions, sobre la base dels criteris de valoració establits en estes bases.  
Conservació de les dades Les seues dades seran conservades durant el període establit pel tractament, la legislació aplicable i els requeriments aplicables a la conservació d'informació per part de l'Administració pública.  
Legitimació / bases jurídiques Consentiment de l'interessat. En cas que no atorgueu este consentiment, la vostra sol·licitud no podrà ser atesa.  
Legislació en matèria de transparència.  
Destinataris de les seues dades Entitats públiques o privades la concurrència de les quals siga necessària o legítima per al desenvolupament del procés selectiu, incloent-hi les persones intervinents en la qualificació d'obres, mèrits i/o aportacions.  
Les vostres dades poden ser publicades en la pàgina web del Consorci, així com en qualsevol diari oficial.  
Drets Podeu exercir els vostres drets d'accés, rectificació, supressió, oposició, limitació del tractament, portabilitat i (si és el cas) retirada del consentiment prestat. Així mateix, podeu adreçar-vos a l'autoritat de control per a reclamar els vostres drets.  
Per a exercir estos drets, heu d'adreçar una sol·licitud al Consorci Provincial per al Servei de Prevenció i Extinció d'Incendis, Salvament i Protecció Civil de Castelló, Registre d'Entrada, Gran Via Tárrega Monteblanco, núm. 282, 12982-Castelló de la Plana), indicant «responsable de protecció de dades».  
Esta sol·licitud la poden fer mitjançant:  
1) Correu ordinari.  
2) Instància presencial.  
En tots els casos, el Consorci Provincial per al Servei de Prevenció i Extinció d'Incendis, Salvament i Protecció Civil de Castelló verificarà la vostra identitat com a titular de les dades, per la qual cosa la vostra sol·licitud ha de contindre còpia o referència a un document vigent i vàlid per a esta operació (DNI, NIE, passaport). El Consorci Provincial per al Servei de Prevenció i Extinció d'Incendis, Salvament i Protecció Civil de Castelló exercirà la seua potestat de verificació recollida en la disposició addicional huitena de l'LOPDGDD.  
En cas d'indisponibilitat dels serveis telemàtics, haureu d'aportar la fotocòpia d'un document acreditatiu de la vostra identitat (DNI, NIE, passaport).  
  
  
  
  
  
Castelló de la Plana, 11 de desembre e 2023.- El diputat: David Vicente Segarra. El secretari general (p. d.): Enrique Pellicer Batiste.  
  
  
ANNEX I  
TEMARI  
  
Coneixements generals:  
Tema G1. La Constitució Espanyola de 1978: característiques i estructura. Títol preliminar: principis generals. Títol I. Dels drets i deures fonamentals. Títol VIII, l'organització territorial de l'Estat.  
  
Tema G2. L'Estatut d'autonomia de la Comunitat Valenciana: Títol I. La Comunitat Valenciana. Títol VIII. L'Administració local.  
Tema G3. Llei 7/1985, de 2 d'abril, reguladora de les bases del règim local: títol II. El municipi. Capítol II. Organització. Títol II. Capítol III. Competències. Títol III. La província. Capítol I. Organització. Títol III. Capítol II. Competències.  
Tema G4. Llei 8/2010, del 23 de juny, de la Generalitat, de règim local de la Comunitat Valenciana. Títol I. Capítol IV. Organització del govern i l'administració dels municipis. Títol I. Capítol V. Competències. Títol II. La província.  
Tema G5. Prevenció de riscos laborals: la Llei 31/1995, de 8 de novembre: capítol I. Objecte, àmbit d'aplicació i definicions. Capítol III. Drets i obligacions. Capítol IV. Serveis de prevenció. Capítol V. Consulta i participació dels treballadors.  
Tema G6. El Reglament dels serveis de prevenció (Reial decret 39/1997, de 17 de gener): capítol I. Disposicions generals. Capítol II. Avaluació dels riscos i planificació de l'activitat preventiva. Capítol III. Organització de recursos per a les activitats preventives. El procés d'incapacitat temporal.  
Tema G7. Estatut bàsic de l'empleat públic: Reial decret legislatiu 5/2015, de 30 d'octubre: títol II. Classes de personal al servei de les administracions públiques. Títol III. Drets i deures. Capítols 1, 2 i 3. Codi de conducta dels empleats públics. Títol V. Ordenació de l'activitat professional. Títol VI. Situacions administratives.  
Tema G8. Llei 4/2021, de 16 d'abril, de la Generalitat, de la funció pública valenciana: títol III. Personal al servei de les administracions públiques. Títol IV. Estructura i ordenació de l'ocupació pública.  
  
Tema G9. Llei 53/1984, de 26 de desembre, d'incompatibilitats del personal al servei de les administracions públiques. La responsabilitat civil, penal i administrativa de l'empleat públic en l'exercici de les seues funcions.  
Tema G10. Característiques de l'ordenament jurídic de la Unió Europea. Fonts del dret de la Unió Europea. Tractats constitutius. Actes jurídics de la Unió. Els reglaments. Les directives.  
Tema G11. Dret administratiu general: les fonts del dret administratiu. La jerarquia de les fonts. La llei. Les disposicions de l'executiu amb força de llei: decret llei i decret legislatiu. El reglament: concepte, classes i límits. Altres fonts del dret administratiu.  
  
Tema G12. Hisenda pública i administració tributària: el sistema fiscal espanyol. Principis impositius en la Constitució Espanyola. Els principals impostos i les seues característiques. La hisenda pública estatal, autonòmica i local.  
Tema G13. Informàtica bàsica: conceptes fonamentals de maquinari i programari. Sistemes d'emmagatzematge de dades. Sistemes operatius. Processadors de text.  
Tema G14. Polítiques d'igualtat de gènere. La Llei orgànica 3/2007, de 22 de març, per a la igualtat efectiva de dones i homes. Polítiques contra la violència de gènere. La Llei orgànica 1/2004, de 28 de desembre, de mesures de protecció integral contra la violència de gènere. Discapacitat i dependència.  
  
Coneixements específics:  
Tema 1. Geografia de la Comunitat Valenciana. Relleu, vegetació, climatologia, rius i vies de comunicació. Distribució geogràfica dels riscos a la Comunitat Valenciana.  
Tema 2. Organització i funcionament dels serveis de bombers de la Comunitat Valenciana. Zones operatives i parcs.  
Tema 3. Llei 7/2011, d'1 d'abril, de la Generalitat, dels serveis de prevenció, extinció d'incendis i salvament de la Comunitat Valenciana.  
  
Tema 4. Tècniques gràfiques: cartografia, sistemes de projecció, corbes de nivell, mapes topogràfics, sistemes de coordenades: geogràfiques, UTM i locals (distància i angles horitzontals i verticals), posicionament i orientació. Tipus d'orientació. Mapes: escala, corbes de nivell i interpretació d'estes. Sistemes de posicionament global GPS. Navegació: descripció i utilització de la brúixola.  
Tema 5. Escales i unitats de mesura: concepte, càlcul i sistema internacional d'unitats de mesura: superfície, volum, força, pressió, treball, energia, potència. Calor i temperatura. Aparells de mesura  
  
Tema 6. Hidràulica: característiques dels fluids i coneixements generals. Concepte de cabal, densitat, pes específic, pressió absoluta i manomètrica. Hidrostàtica: principi de Pascal. Hidrodinàmica: equació de continuïtat i teorema de Bernoulli. Comportament dels fluids en una instal·lació hidràulica. Pèrdues de càrrega. Bombes: tipus i corba característica. Càlcul d'instal·lacions. Punt de funcionament d'una instal·lació hidràulica. Maneig i operació de bombes contra incendis: aspiració i mecanismes d'encebament. Cavitació. Material de traure aigua: motobombes, electrobombes. Colp d'ariet. Circuit hidràulic d'un vehicle contra incendis.  
Tema 7. Comunicacions: conceptes bàsics. Ones electromagnètiques. L'espectre electromagnètic. Propagació de les ones de ràdio. Estacions radiotransmissores. Tipus de xarxes d'equips de comunicacions. La xarxa de comunicacions i emergències de la Generalitat (Xarxa COMDES). Bandes, freqüències, grups i coneixement dels equips fixos mòbils i portàtils TETRA. Funcionament del centre de comunicacions i control dels serveis de bombers. Protocols de mobilització de recursos. Organització de les comunicacions en els diferents tipus de sinistres. Directriu tècnica de comunicacions en actuacions davant d'incendis forestals.  
Tema 8. Vehicles dels serveis de bombers: classificació, nomenclatura i característiques generals. Especificacions i prestacions dels vehicles. Dotació i distribució del parc mòbil dels serveis de bombers. La conducció de vehicles d'emergència. Seguretat viària. Legislació aplicable a la conducció de vehicles en emergència. Procediment de manteniment de pneumàtics i vehicles.  
  
Tema 9. Equipament operatiu: material de tall, separació, excarceració, elevació i tracció (Tractel, argue, coixins pneumàtics, etc.). Procediments de manteniment d'equips. Material d'il·luminació i senyalització (grups electrògens, focus, etc.). Material auxiliar. Eines i equips. Motoserra: components i parts de la motoserra. Tècniques de tall amb la motoserra. Procediments generals i específics de treball amb motoserres.  
Tema 10. Equips de protecció individual (EPI) utilitzats en l'àmbit urbà i forestal. Equips de protecció tèrmica, química i biològica. Els vestits NBQ. Normativa dels serveis de bombers sobre el vestuari d'intervenció. Normativa i generalitats dels EPI. Protecció respiratòria: normes bàsiques d'actuació amb equips de respiració autònoma. Procediments de manteniment d'equips. Catalogació dels EPI. Marcatge CE. Procediments de certificació. EPI d'ús col·lectiu: l'ERA (equip de respiració autònoma de circuit obert).  
  
Tema 11. Normes específiques en prevenció de riscos: disposicions mínimes de seguretat i salut per a la utilització dels equips de treball (Reial decret 1215/1997, de 18 de juliol, i Reial decret 486/1997, de 14 d'abril). Disposicions mínimes de seguretat i salut relatives a la utilització pels treballadors d'equips de protecció individual (Reial decret 773/1997, de 30 de maig). Disposicions mínimes en matèria de senyalització de seguretat i salut en el treball (Reial decret 485/1997, de 14 d'abril).  
Tema 12. La matèria. Composició bàsica i estructura. Estats fonamentals de la matèria. Canvis d'estat de la matèria. Propietats generals dels gasos: lleis de Boyle-Mariote, mescla i dissolució de gasos. Reacció química. La combustió: combustible, comburent, calor i reacció en cadena. Energia d'activació. Característiques de la combustió: mecanismes de transmissió de calor, conducció, convecció, radiació. Velocitat de propagació. Límits i rang d'inflamabilitat. Temperatures característiques dels combustibles: temperatura de vaporatge, temperatura d'ebullició, temperatura d'inflamació, temperatura d'autoinflamació. Productes de la combustió: el fum i gasos, boilover. Explosions químiques i físiques. BLEVE.  
Tema 13. Mecanismes d'extinció: agents extintors i nous agents extintors. Extintors portàtils d'incendis. Hidrants, BIE i columna seca. Sistemes de detecció i extinció automàtica d'incendis: components bàsics de les instal·lacions. Reial decret 1942/1993, de 5 de novembre, pel qual s'aprova el Reglament d'instal·lacions de protecció contra incendis (RIPCI) - apèndix I. Equips d'extinció d'aigua i espuma. Instal·lacions amb esteses de mànegues. Nocions bàsiques sobre càlcul d'esteses. Premescladors d'espuma: tipus i característiques. Generadors d'espuma.  
Tema 14. Incendis d'interior. Desenvolupament. Influència del combustible i del recinte. Riscos del treball en incendis d'interior. Influència de l'aplicació d'aigua, de la ventilació i de la pressurització de recintes. Flashover, backdraft, explosió de gasos d'incendi. Tècniques d'intervenció en incendis d'interior. Mètodes d'extinció. Llances: tipus i funcionament. Tècniques maneig de les llances. Procediments de treball en incendis d'interior. Característiques bàsiques del comportament davant del foc de les estructures. El foc i les estructures. Compartimentació, evacuació, senyalització i recorregut del fum dins d'una edificació.  
  
Tema 15. Intervenció en incendis urbans: busseig en fum: cerca i orientació en interiors. Estratègies i tàctiques generals d'actuació. Procediment d'actuació conjunt amb forces i cossos de seguretat. Procediment d'actuació en incendis urbans.  
Tema 16. Incendis industrials: tipus d'establiments industrials. Nivells de protecció. Característiques dels incendis industrials. Ús d'espumes. Tècniques d'intervenció en incendis industrials. Estratègies i tàctiques d'extinció, salvament en incendis industrials. Descripció, característiques i sistemàtiques d'actuació.  
Tema 17. Incendis en túnels. Problemàtica general. Tipologia de túnels. Descripció de les instal·lacions generals dels túnels. Sistemes de ventilació dels túnels. Tècniques d'intervenció.  
Tema 18. Ventilació tàctica aplicada a l'extinció d'incendis. Tècniques de ventilació. Ventilació ofensiva, defensiva i postincendi. Moviment del fum en EGA. Consideracions prèvies a la decisió de ventilar.  
Tema 19. Incendi forestal: característiques. Aspectes i tipologia dels incendis. Bases del comportament del foc forestal. Tècniques d'atac i extinció. Eines i equips. Mitjans terrestres i aeris. Mobilització de recursos. Seguretat del personal durant les operacions d'extinció d'incendis forestals: identificació de les situacions de risc, protocol OCELA. Sistema de predicció CAMPBELL del comportament del foc. Incendis en la interfície urbanoforestal. Anàlisi de la zona d'intervenció. Sectorització i mètodes d'extinció: instal·lacions d'aigua, utilització d'espuma en incendis forestals. Autoprotecció.  
  
Tema 20. Rescats en altura. Normativa dels treballs en altura. Principis bàsics del treball en altura. Materials i equip de protecció personal contra caigudes en altura. Cordes, nucs i sistemes de seguretat i ancoratge. Trauma de suspensió o síndrome de l'arnés. Accés mitjançant corda: la doble corda. Els sistemes d'ancoratge de seguretat. Procediments d'actuació. Procediment de manteniment de cordes i tèxtils.  
  
Tema 21. Rescats en accidents de trànsit. Tipus d'accidents. Tipus de vehicles i tipus d'energia motriu. Element de seguretat activa i passiva en els vehicles. Els vehicles híbrids. La intervenció en accidents de trànsit. Eines, tècniques i equips d'excarceració. Maniobres bàsiques d'excarceració. Procediments d'actuació.  
Tema 22. Altres rescats: en rius, riuades i inundacions. Maniobres de salvament en entorns aquàtics o en presència d'animals: animals domèstics i animals salvatges. Pautes d'actuació amb animals. Himenòpters: equips i materials. Procediments d'actuació en eixams. Alliberament en ascensors i maquinària pesant. Tipologia i característiques dels ascensors. Procediment rescat persones atrapades en ascensors i escales mecàniques.  
Tema 23. Intervencions sanitàries en emergències. Suport vital: valoració primària i secundària del pacient, i suport vital bàsic en adults i xiquets. Urgències traumàtiques: atenció inicial al politraumàtic, traumatismes, ferides i lesions de teixits blans, mobilització i immobilització, grans emergències i catàstrofes, triatge. Reanimació cardiopulmonar i desfibril·lació.  
Tema 24. Psicologia d'emergències: comportament humà en situacions límit i d'emergència. Primers auxilis psicològics. Estratègies i pautes generals d'actuació en el procés d'atenció a les víctimes. Principis bàsics de comunicació durant el rescat. Intervenció amb suïcides.  
  
Tema 25. Edificacions i instal·lacions. Conceptes de física aplicats a l'edificació. Esforços/tensions. Sistemes constructius. Construcció i protecció passiva. Tipus d'esforços mecànics. Materials emprats en la construcció. Elements estructurals. Parts d'una edificació: cobertes, estructura i fonamentació. Tancaments exteriors. Valoració i inspecció d'edificis: lectura de la patologia, relació causa efecte, símptomes. Patologies accidentals: incendi, sismes.  
Tema 26. Codi tècnic de l'edificació - DBSI: evacuació d'ocupants. Instal·lacions de protecció contra incendis. Intervenció dels bombers. Resistència al foc de l'estructura. Reglament d'instal·lacions de protecció contra incendis (RIPCI). Reglament de protecció contra incendis en establiments industrials (RSCIEI).  
Tema 27. Extintors portàtils, hidrants, BIE. Sistemes de detecció i extinció d'incendis: detectors, tipus i principis de funcionament, tipus, característiques bàsiques i funcionalitat dels diferents components d'una instal·lació de ruixadors automàtics d'aigua, columnes seques.  
  
Tema 28. Patologia i lesions de l'edificació. Fitacions i apuntalaments. Sanejament façanes i consolidació de construccions. Esfondrament i enfonsament d'edificacions. Salvament i desenrunament: cerca i rescat de persones soterrades. Tècniques d'intervenció en estructures col·lapsades: eines i equips.  
Tema 29. Risc elèctric. Conceptes bàsics sobre electricitat. El corrent elèctric. Voltatge, intensitat i resistència. Llei d'Ohm. Efectes tèrmics de l'electricitat. Fonts de corrent continu. Corrent altern. Factor de potència. Generadors de corrent altern. Xarxes elèctriques. Components de les instal·lacions elèctriques en alta i baixa tensió. Transformadors. Equips de mesura i protecció. Mesures de seguretat amb risc elèctric. Efectes de l'electricitat en l'organisme. Normativa. Procediment d'intervenció amb presència de tensió elèctrica. Eines i materials de treball elèctric.  
Tema 30. Matèries perilloses: classificació de les matèries perilloses. Senyalització i identificació de matèries perilloses. Intervenció en sinistres amb matèries perilloses: conceptes bàsics de física i química relacionats amb les matèries perilloses. Procediment bàsic d'intervenció davant d'accidents en el transport de mercaderies perilloses. Mitigació d'accidents amb matèries perilloses. Nivells de protecció personal. Descontaminació i impacte mediambiental. Mesures preventives, tècniques d'extinció i normes d'actuació en incendi de transport de mercaderies perilloses, segons tipus de mercaderia, transport (ferrocarril, vaixell, xarxa viària o carretera) i classificació de l'emergència.  
  
Tema 31. Risc radiològic: conceptes bàsics sobre protecció radiològica. Equips de detecció i mesura de la radiació en emergències nuclears. Principis bàsics d'intervenció.  
Tema 32. Instal·lacions de gasos combustibles. Propietats fisicoquímiques dels gasos combustibles. Xarxes de transport i distribució de gas natural. Intervenció davant d'emergències de gas natural. Instal·lacions de GLP: botelles i depòsits fixos. Emergències que involucren GLP. Equips de detecció i mesura.  
Tema 33. Normativa estatal i autonòmica en matèria de protecció civil. Llei 17/2015, de 9 de juliol, del Sistema Nacional de Protecció Civil. Norma bàsica (Reial decret 407/1992, de 24 d'abril). Llei 13/2010, de 23 de novembre, de la Generalitat, de protecció civil i gestió d'emergències.  
Tema 34. Riscos naturals que afecten la Comunitat Valenciana: factors meteorològics relacionats amb les emergències, pluviometria, temperatura, règim de vents, humitat. El Pla especial davant dels riscos d'inundacions i el procediment d'actuació davant del risc de nevades.  
  
Tema 35. El Pla especial davant del risc sísmic.  
Tema 36. El Pla territorial d'emergència de la Comunitat Valenciana.  
Tema 37. El Pla sectorial de proveïment.  
Tema 38. Autoprotecció. Norma bàsica d'autoprotecció (Reial decret 393/2007, de 23 de març).  
Tema 39. Pla especial davant del risc d'incendis forestals de la Comunitat Valenciana. Procediments organitzatius dels serveis de bombers enfront del risc forestal.  
Tema 40. Pla especial davant del risc d'accidents d'MP a la Comunitat Valenciana.  
Tema 41. Pla especial davant del risc radiològic a la Comunitat Valenciana i el Pla d'emergència nuclear (PENVA).  
Tema 42. Els plans d'emergència exterior dels establiments afectats pel Reial decret 840/2015, de 21 de setembre.  
  
  
Temari específic Consorci Provincial de Bombers de Castelló  
  
Tema E1. Estatut del Consorci per al Serv  
ei de Prevenció i Extinció d'Incendis i de Salvament i Protecció Civil de la Província de Castelló. Reglament del grup de bombers voluntaris del Consorci per al Servei de Prevenció i Extinció d'Incendis i de Salvament i Protecció Civil de la província de Castelló. Reglament de l'Agrupació Provincial de Voluntaris de Protecció Civil del Consorci Provincial de Castelló.  
Tema E2. Gestió de recursos humans en un servei d'emergències: tasques, funcions i objectius. La gestió de recursos humans en el Consorci de Bombers de Castelló.  
Tema E3. Gestió organitzacional en un servei de bombers: concepte i objectius. El procés de definició i gestió d'objectius en un servei de bombers, la seua aplicació al Consorci de Bombers de Castelló.  
  
Tema E4. La gestió de la qualitat en les administracions públiques i la seua aplicació al Consorci de Bombers de Castelló.  
Tema E5. El Centre Provincial de Coordinació de Castelló. La seua relació amb altres centres de coordinació. Els sistemes de gestió d'emergències i gestió de comunicacions del Centre Provincial de Coordinació del Consorci de Castelló. La Unitat Mòbil de Coordinació del Consorci de Bombers de Castelló.  
Tema E6. Noves tecnologies aplicades a la gestió d'emergències. Sistemes informàtics per a la seua aplicació a la gestió dels parcs de bombers.  
Tema E7. Gestió operativa i comandament (GOC). Habilitats i destreses necessàries en la direcció i coordinació d'emergències de naturalesa diversa. Resolució de situacions reals d'extinció i salvament, amb les dotacions assignades. Organització d'operacions de manera coordinada amb la resta de serveis participants en la resolució d'incidents. El relleu en el comandament quan s'incorpora un superior jeràrquic a l'operatiu assignat.  
Tema E8. Planificació de simulacres, dispositius preventius i vigilància preventiva en esdeveniments de pública concurrència. Planificació i programació d'actes divulgatius, visites escolars en el Consorci de Bombers de Castelló.  
Tema E9. Funcions del comandament del Consorci de Bombers de Castelló als llocs de comandament. La coordinació de les diferents unitats bàsiques d'actuació sobre el terreny. Integració en una gran emergència del personal de les forces armades, ajuntaments, voluntaris i grups de logística. Mitjans aeris i la seua utilització a la província de Castelló. Característiques i tipus d'aeronaus. Normes per a la coordinació de mitjans aeris a la Comunitat Valenciana.  
Tema E10. Protocols operatius, directrius tècniques del Consorci de Bombers de Castelló. Participació del Consorci de Bombers en els plans d'emergències.  
Tema E11. Realització de comunicats d'actuació, informes. Estadística i valoracions, i anàlisis de gravetat de sinistres. Emissió d'informes: estructura, continguts i terminis. Intervenció en processos judicials com a testimoni.  
Tema E12. La formació del bomber. Conceptes, tipus i desenvolupament dels plans de formació en els centres de treball. Planificació d'entrenament i manteniment físic per a bombers. Detecció de necessitats formatives. Els instruments de suport a la detecció. L'organització de les llistes de necessitats formatives. Instruments de formació.  
  
Tema E13. Planificació de simulacres, dispositius preventius. Planificació i programació d'actes divulgatius, visites escolars als serveis d'emergència.  
Tema E14. La gestió operativa: procediments, protocols, normes internes del Consorci Provincial de Bombers de Castelló. Gestió de recursos humans. Gestió de la guàrdia, permisos i llicències.  
  
  
ANNEX II  
Prova psicotècnica - els dos torns  
  
La prova psicotècnica consistix únicament en la part actitudinal (o test de personalitat).  
A més, haurà de realitzar-se una anàlisi global de l'estructura de la personalitat i, en cas que no s'ajuste al perfil establit, si el personal assessor i l'òrgan tècnic de selecció ho consideren oportú, estes proves podran contrastar-se mitjançant una entrevista.  
Proves actitudinals (test de personalitat) torn de promoció interna i torn de mobilitat.  
a) Sentit de la disciplina i de l'autoritat: conformitat davant de les normes i peticions dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.  
b) Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.  
c) Seguretat en si mateix: fermesa personal, capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.  
d) Desenvolupament de conductes cooperatives: capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.  
  
e) Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta a l'àmbit social. Evidencia el que comunament es coneix com «respecte a si mateix», té en compte la reputació social.  
f) Serenitat: persona assossegada, relaxada i tranquil·la. Capacitat empàtica i de maneig de la relació interpersonal. Persona socialment desimbolta, no inhibida, amb bona capacitat per a aconseguir i mantindre contactes personals.  
g) Neutralitat afectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, i fa el que és acceptat i idoni.  
h) Capacitat d'automotivació: capacitat de sentir-se satisfet en referència a la seua ocupació. Grau en què una persona es preocupa per la seua activitat i s'entrega a esta.  
i) Capacitat empàtica i de maneig de la relació interpersonal: desenvolupament de conductes cooperatives. Persona sociable, no inhibida, amb bona capacitat per a aconseguir i mantindre contactes personals, així com per a posar-se en el lloc de les altres persones. Manifesta capacitat d'integració en el grup, d'ajuda als altres i es mostra afable i cooperativa amb els companys. Persona col·laboradora amb el treball en grup.  
j) Tolerància: persona comprensiva amb les maneres de pensar i actuar de les altres i disposada a adaptar-se a les situacions.  
k) Afinitat amb l'organització: desenvolupament de conductes corporatives i capacitat d'integració. El rendiment dels equips i la consecució dels objectius de l'organització depén de la mesura en què els seus integrants compartisquen les creences i els valors de la seua organització, però alhora s'analitza i pretén que aporten opinions i experiències diverses que la facen avançar.  
l) Col·laboració i cooperació: es referix a l'actitud de les persones que saben col·laborar amb eficàcia i treballar bé en equip. La col·laboració permet que l'organització avance a bon ritme, s'adapte als nous reptes i es convertisca en qualificadora, en la qual els seus integrants aprenen i compartixen el coneixement. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable interessada en les altres. Bona col·laboradora amb el treball en grup.  
m) Potencial de creixement: aptitud per la qual les persones, a més de ser capaces de complir la seua tasca actual, tinguen potència per a assumir noves funcions o llocs de lideratge en la seua organització en el futur. Determina la seua capacitat de definició d'objectius i la seua motivació personal.  
n) Responsabilitat i organització: les seues metes es troben dins de la normativa social. Fa el que socialment és correcte, seguint estrictament les normes i fent el que és acceptat i idoni.  
o) Priorització: suposa saber decidir quines tasques i objectius han de ser abordades immediatament i quines poden esperar. Les persones capaces de gestionar el seu temps i establir prioritats de manera eficaç ajuden els seus companys i la seua organització a prosperar, alhora que aconseguixen que els projectes s'executen i es complisquen en els terminis requerits.  
p) Capacitat de lideratge: disposició positiva a treballar amb grups de persones, des d'una posició de poder, harmonitzant motivacions i conductes dels seus components en nom del millor resultat possible per a les finalitats de l'organització, tenint en compte la satisfacció de les persones implicades. Capacitat del candidat per a inspirar, motivar i desenvolupar el potencial d'altres persones.  
  
  
ANNEX III  
Exclusions mèdiques  
  
La persona aspirant ha d'estar exempta de tota malaltia orgànica, de tota seqüela d'accident i de qualsevol deficiència física o psíquica que puga constituir una dificultat en la pràctica professional, per a la categoria de sotsoficial i per a l'escala d'inspecció. Per a això es tindran en compte, com a base, els criteris que s'indiquen a continuació:  
  
  
I. Oftalmologia  
- Agudesa visual inferiors a 1/2 (0,5) en l'ull millor, i 1/3 (0,3) en l'ull pitjor, mesura sense correcció (agudesa visual mesurada pel test de Snellen).  
- Retinopaties.  
- Retinosi pigmentària.  
- Hemeralopia.  
- Hemianòpsia.  
- Diplopia.  
- Discromatòpsies importants.  
- Glaucoma.  
- Afàcies, pseudoafàcies.  
- Subluxació del cristal·lí.  
- Distròfia corneal progressiva o amb disminució de l'agudesa visual inferior a la permesa.  
- Queratitis crònica.  
- Alteracions oculomotores importants.  
- Dacriocistitis crònica.  
- Parpelles: qualsevol patologia o defecte que impedisca la protecció de l'ull a la intempèrie.  
- Tumors oculars.  
- Amputació important del camp visual en els dos ulls.  
  
II. Otorrinolaringologia  
- No s'admetrà audiòfon.  
- L'agudesa auditiva conversacional es mesurarà segons normes PGB (pèrdua global binaural) i no s'admetran pèrdues superiors a 30 decibels en cap de les freqüències valorades.  
- Trauma acústic o sordesa professional: no s'admetran pèrdues superiors a 30 decibels en la freqüència 4.000 hertzs, una vegada descomptada la pèrdua normal per a l'edat segons normes ELI (early loss index).  
- Altres processos excloents: vertigen, dificultats importants de la fonació, perforació timpànica, tartamudesa acusada, obstrucció crònica de les fosses nasals.  
  
III. Aparell locomotor  
- No s'admetran alteracions de la mobilitat de les grans articulacions de membres superiors o inferiors que impliquen una limitació de la seua funcionalitat.  
- No s'admetran lesions o deformitats a les mans que provoquen una limitació de la seua plena funcionalitat.  
- No s'admetran lesions o deformitats als peus que impliquen una limitació de la seua plena funció.  
- No s'admetran lesions o deformitats greus de qualsevol segment de la columna vertebral.  
- Altres processos excloents: fractures que deixen seqüeles i dificulten la funció, osteomielitis, osteoporosi de moderada a severa, condromalàcia oberta (grau II o superior), artritis, luxació recidivant, paràlisi muscular, miotonia congènita.  
  
IV. Aparell digestiu  
- Estadis cirròtics o precirròtics (grau histològic III i IV).  
- Hepatopaties cròniques: virus C+ amb RNA+ (seran admesos virus C+ sempre que l'RNA siga negatiu i no hi haja cirrosi), virus B+, malaltia de Wilson no compensada, hepatopaties alcohòliques.  
- Hepatopaties agudes amb repercussió enzimàtica important.  
- Hipertransaminasèmies idiopàtiques d'etiologia hepàtica 3-4 vegades límit superior de la normalitat.  
- Síndromes diarreiques cròniques.  
- Eventracions no intervingudes.  
- Pacients sotmesos a cirurgies resectives abdominals importants.  
  
- Qualsevol patologia de l'aparell digestiu o intervencions quirúrgiques que suposen seqüeles funcionals amb repercussions orgàniques que puguen incidir en l'acompliment del seu treball.  
  
V. Aparell cardiovascular  
- Hipertensió arterial.  
- Insuficiència cardíaca.  
- No haver patit infart de miocardi.  
- Coronariopaties.  
- Arrítmies importants.  
- Taquicàrdia sinusal permanent de més de 120 batecs per minut.  
- Aleteig auricular.  
- Fibril·lació auricular.  
- Síndromes de preexcitació ventricular amb taquicàrdies associades o sense.  
- Bloc auriculoventricular de segon grau simptomàtic o tipus Mobitz II, o de tercer grau asimptomàtic.  
- Extrasístoles patològiques.  
- Valvulopaties.  
- No s'admetran pròtesis valvulars.  
- Aneurismes cardíacs o de grans vasos.  
- Insuficiència arterial perifèrica.  
- Insuficiència venosa perifèrica que produïsca signes d'estasis o alteracions tròfiques varicoses importants.  
- Seqüeles posttromboembòliques.  
- Alteracions circulatòries dels dits i/o mans, que siguen simptomàtiques o dificulten la seua funcionalitat.  
  
VI. Aparell respiratori  
- Disminució de la capacitat vital per davall de 3,5 litres en els homes i 3 litres en les dones.  
- Disminució del VEMS per davall del 80 per 100.  
- MPOC.  
- Asma bronquial.  
- Atelèctasi.  
- Emfisema.  
- Pneumotòrax recidivant.  
- Altres processos respiratoris que incidisquen negativament en les pràctiques físiques que cal realitzar i en les tasques específiques del lloc de treball.  
  
VII. Aparell urinari  
- Insuficiència renal crònica.  
- Falta d'un renyó.  
- Malalties renals evolutives.  
- Anàlisi d'orina: albuminúria i/o cilindrúria importants.  
  
VIII. Sistema nerviós central.  
- Pàrkinson, corea o bal·lisme.  
- Epilèpsia.  
- Esclerosi múltiple.  
- Atàxia.  
- Arteriosclerosi cerebral simptomàtica.  
- Vertigen d'origen central.  
- Alteracions psiquiàtriques de base.  
- Qualsevol grau d'hipoòsmia.  
  
IX. Pell i fàneres  
Cicatrius que produïsquen limitació funcional important.  
  
X. Processos endocrinològics:  
Malaltia de Cushing.  
Malaltia d'Addison.  
  
XI. Altres processos patològics:  
- Hemopaties cròniques greus.  
- Proves analítiques compatibles amb patologia de base.  
- Tumors malignes invalidants.  
- Tuberculosi activa.  
- Hèrnia inguinal.  
- Qualsevol malaltia infecciosa crònica i rebel al tractament.  
  
XII. Qualsevol altre procés patològic que, segons el parer del tribunal, dificulte o impedisca el desenvolupament de les funcions per a les quals se'l contracta:  
Seran excloents l'alcoholisme i les drogodependències.  
D'acord amb l'Ordre ministerial PCI/154/2019, de 19 de febrer, per la qual es publica l'Acord del Consell de Ministres de 30 de novembre de 2018, pel qual s'aproven instruccions per a actualitzar les convocatòries de proves selectives de personal funcionari, estatutari i laboral, civil i militar, s'eliminen les següents causes mèdiques en l'accés a l'ocupació pública: VIH, diabetis, celiaquia i la psoriasi.  
  
Funcions del tribunal mèdic:  
1. Marcar els tipus d'exploració mèdica que estime convenient per al diagnòstic de les patologies incloses en este annex.  
2. El tribunal tindrà l'atribució de sol·licitar els informes que estime pertinents en examinar la persona aspirant o consultar especialistes aliens al tribunal.  
3. Elevar a l'òrgan tècnic de selecció els resultats en forma d'«apte» o «no apte».  
4. Informar la persona interessada, prèvia petició per escrit, de la causa de la seua exclusió, excepte si existira malaltia aguda susceptible de tractament, de la qual s'informaria a ella o al seu metge o metgessa de capçalera.